Тошкент вилоятида икки фуқаро 5 млн долларга ер сотишга уринди - Anhor\nAnhor Все посты Тошкент вилоятида икки фуқаро 5 млн долларга ер сотишга уринди\nТошкент вилоятида икки фуқаро 5 млн долларга ер сотишга уринди\nТошкент вилоятининг Бўстонлиқ туманида ўзларини «Даврон омад сервис» МЧЖ муассислари деб таништирган шахслар 5 млн долларга 16 га ерни сотишга уринган. Бу ҳақда Коррупцияга ва иқтисодий жиноятларга қарши курашиш бошқармаси хабар беради.\n6 август куни фуқаро Х.С. Тошкент вилояти ИИББга ариза билан мурожаат қилган. Ўзларини «ДАВРОН ОМАД СEРВИС» МЧЖ таъсисчилари деб таништирган «Бегзод» ва «Даврон» исмли шахслар Х.С.дан олдиндан бўнак сифатида 200.000 АҚШ доллари беришини талаб қилган.\nУшбу ер майдони Бўстонлиқ тумани ҳокимининг 16.05.2016 йилдаги 626-сонли қарори билан боғ барпо этиш ва ободонлаштириш учун мазкур жамиятга 30 йилга ижарага берилган.\nТошкент шаҳар Юнусобод тумани, Мустақиллик кўчасида жойлашган «КРEДО» ресторанида Р.Г. ва Д.Ж.лар ариза муаллифи Х.С.дан 200.000 АҚШ доллари олган вақтида ашёвий далиллар билан ушланди.\nМазкур ҳолат юзасидан, Бош прокуратура ҳузуридаги Иқтисодий жиноятларга қарши курашиш департаменти Тошкент вилояти бошқармаси томонидан Р.Г. ва Д.Ж.ларга нисбатан Жиноят кодексининг 168-моддаси 4-қисми «а» банди ва 28/211-моддаси 3-қисми «а» банди билан жиноят иши қўзғатилиб, тергов ҳаракатлари олиб борилмоқда.\n1 июлдан 200 ва 500 сўмлик қоғоз пуллар муомаладан чиқарилади


АҚШ Тинч океанига бомбардимончи самолётларини сафарбар этади\n10:06 / 04.08.2016\nАҚШ мудофаа вазирлиги сўнгги 10 йилда илк маротаба Тинч океан ҳудудига, ўта ҳаракатчан стратегик бомбардимончи B-1B Lancer самолётлари эскадрильясини юборишга қарор қилди, деб хабар қилмоқда Америка минтақавий қўмондонлиги.\nСамолётлар Гуам оролидаги Андерсен базасига жойлаштирилади. Бу ерда улар B-52 бомбардимончи самолётлар ўрнини эгаллайди. Ҳарбий базага шунингдек, ҲҲКнинг 300га яқин ҳарбий хизматчиси сафарбар этилади. Мариана ороллари архипелагига кирувчи Гуам АҚШ ҳудуди ҳисобланади.\nҚайд этилишича, В-1 "қуролларни ташиш ва масофадан туриб зарба бериш борасида имкониятлари кучли экани билан ажралиб туради".\nCNN телеканалининг хабарига кўра, Гуам базасидаги самолётлар Жанубий-Хитой денгизи ва Корея яриморолида патруллик қилади.\nАҚШ биринчи ҳолатда, ХХРга халқаро сувлар ва ҳаво кенгликларида сузиш ҳамда парвозларнинг эркинлигини намойиш этишни хоҳлаётган бўлса, иккинчи ҳолатда, КХДР ҳукуматига минтақадаги ўз иттифоқчилари –Жанубий Корея ва Японияни ҳимоя қилиш ниятида эканини таъкидламоқчи.\nАҚШ бомбардимончи самолёт Тинч океан


Россия армиясининг жанговар шайлигини аниқлаш текшируви — видео - 08.04.2021, Sputnik Ўзбекистон\nРоссия мудофаа вазири Сергей Шойгу Россия армиясида кенг кўламли текширув бошланганини эълон қилди. 08.04.2021, Sputnik Ўзбекистон\nМашқлар бутун мамлакат бўйлаб ўтказилади - уларга барча турдаги қўшинлар ва ҳарбий техника жалб қилинади.Асосий маневрлар Шарқий ҳарбий округнинг “Цугол” ва “Сергеевский” полигонларида бўлиб ўтди.\nвидео, россия мудофаа вазири, мултимедиа\n12:41 08.04.2021 (янгиланди: 12:50 08.04.2021)\nРоссия мудофаа вазири Сергей Шойгу Россия армиясида кенг кўламли текширув бошланганини эълон қилди.\nМашқлар бутун мамлакат бўйлаб ўтказилади - уларга барча турдаги қўшинлар ва ҳарбий техника жалб қилинади.\nАсосий маневрлар Шарқий ҳарбий округнинг “Цугол” ва “Сергеевский” полигонларида бўлиб ўтди.


Avalon музлатгичлари — Ўзбекистонда замонавий технологиялар – Газета.uz\nAvalon музлатгичлари — Ўзбекистонда замонавий технологиялар\nМуҳташам ва юқори технологияли Avalon музлатгичлари маҳсулотлар софлигини сақлаб, ҳар қандай ошхонага кўрк бағишлайди.\n16 май 2017, 15:00 Технологиялар Реклама\nЭътиборингизга замонавий, инновацион, юқори технологияли Avalon музлатгичлари тақдим этилмоқда. Avalon, бу — премиум синфига мансуб маиший техника бўлиб, ўзининг юқори функционаллиги ва ихчамлиги билан ажралиб туради. Ички ва ташқи қисмидан ўрин олган барча кичик деталлари атрофлича ўйланган Avalon маиший техникаси энг илғор технологиялар ва элегант дизайнни ўзида мужассам этади. Буларнинг барчаси унинг замонавий ошхонадан муносиб жой олишига замин яратади.\nAvalon музлатгичларини яратишда ташқи дизайнга ҳам алоҳида эътибор қаратилган. Avalon музлатгичлари ўз ташқи қиёфаси билан дарҳол киши эътиборини ўзига тортади. Қисқа ва лўндаликни ёқтирадиганларни зангламайдиган пўлатдан ишланган моделлар ўзига жалб қилса, эстетик гўзаллик шайдолари қора шишадан тайёрланган ва интеллектуал сенсорли панел бошқарувига эга моделга эътибор қаратиши шубҳасиз.\nAvalon музлатгичларининг кенг ассортименти турли талабларга эга оилалар учун ўзига мос бўлган моделни танлаш имконини беради. Моделдан келиб чиқиб, Avalon музлатгичлари ҳажми 432 дан 610 литргача бўлиши мумкин. Бундай ҳажм 5 ва ундан ортиқ аъзоси бўлган катта оилага жуда қулайдир.\nAvalon музлатгичларни яратишда энг самарали, замонавий технологиялардан фойдаланилади. Айнан шунинг учун Avalon музлатгичлари қатор афзалликлар ва фойдали вазифаларни ўзида мужассамлаштиради. Улар озиқ-овқатларни нафақат узоқ вақт, балки хавфсиз ҳолда сақлаш имконини ҳам беради. Шу билан бирга, уларнинг барча фойдали жиҳатлари йўқотилмайди.\nAvalon музлатгичларида озиқ-овқатларнинг барча фойдали хусусиятлари ва янгилигини сақлаб қолиш учун энг замонавий Multi Air Flow совутиш технологияси қўлланилди. У бутун музлаткич бўйлаб совутилган ҳавони бир текисда тақсимлайди. Натижада музлатиш камерасида доимий керакли ҳарорат ва намлик даражаси сақланиб қолади. Бу эса озиқ-овқатларни оддий музлаткичларга қараганда узоқроқ вақт давомида сақлаш мумкинлигини англатади.\nAvalon музлатгичларининг яна бир ўзига хос хусусияти, бу — Twin Cooling System технологияси. У совутиш ва музлатиш камераларини бир-биридан алоҳида тарзда совутиш имконини беради. Бу эса, ўз навбатида, ҳар бир камерада алоҳида оптимал ҳарорат шароитини созлаш имконини яратади.\nAvalon музлатгичларининг хусусияти шу билан тугамайди. Ишлаб чиқарувчиларнинг яна бир самарали ғояси My Fresh Choice технологиясини ўзида ифода этади. My Fresh Choice ҳудуди музлатиш камерасидаги мустақил контейнер бўлиб, унинг ичида музлатишнинг учта режимидан бирини танлаш мумкин: енгил (-5°С), ўрта (-12°С), чуқур (-18°С) музлатиш.\nAvalon музлатгичларидаги Nano Fresh технологияси эса оиланинг барча аъзолари хақида қайғуради. Бу технологиядан фойдаланиш орқали музлатиш камерасида бактериялар йўқ қилиниб, яна пайдо бўлишининг олди олади.\nШу тариқа ўзига юқори технологияларни жамлаб олган Avalon музлатгичлари маҳсулотларнинг барча фойдали хусусиятларини йўқотмаган ҳолда уларни янгилигича сақлашда қўл келади.\nЯкунда шуни таъкидлаб ўтиш жоизки, Avalon кир ювиш машиналари, кондиционерлар, ошхона ҳаво тортгичлари, музлатгичлар, идиш ювиш машиналари ва ўрнатиладиган ошхона техникасини қамраб олувчи барча техникаларга 3 йиллик кафолатни тақдим этади. Бундан ташқари, сервис марказлари мавжуд бўлиб, уларда фаолият кўрсатувчи профессионал мутахассислардан доимо керакли ёрдам ва маслаҳатларни олишингиз мумкин.\nСиз Avalon техникасини харид қилиб, сифат ва ишончни танлайсиз. Avalon — сиз учун яратилган.


Алло, эшитаман… – ТАФСИЛОТ\n264 марта кўрилган\tАлло, эшитаман…\tАлло, эшитаман… И-е, и-е, ассалому алайкум, э, сизмисиз, Хайрулла Ҳакимович! Бормисиз?! Омонмисиз?! Бола-чақалар, кеннойимююю Ҳа, энди юрибмиз тупроқдан ташқари деганларидек. Йўғ-э, йўғ-э, сенлайвер дейсизми? Қандай бўларкан, жуда ноқулай-ку, Хайрулла Ҳакимович. Синфдошмиз…\nЭнди гапнинг очиғи, Хайрулла Ҳакимович, сиз синфдошлар ичида бошқачароқ эдингиз-да. Дадангизга ўхшаб юриш-туришларингиз ўзингизга бирам ярашардики! Мана, от ўрнини той босар деганларидек, у кишининг ўрнини эгалладингиз. Бобой ҳозир пенсия гаштини суриб юргандирлар?!\nЭ, аттанг, водариғ. Бехабар қолибмиз-ку, қирқлари ҳам ўтди денг?! Узр, энди кеч бўлса ҳам таъзиямизни қабул қиласиз-да. Ҳа, ҳа, қандай одам эдилар-а, э, бу дунёнинг ишларига ҳайрон қоласиз-да…\nҲа, ҳа, тўғри айтасиз, ҳа, ҳа… Синфдошларники? Э, бўлмасам-чи, кўриб тураман. Ҳаммаси соғ-саломат, чойхонада учрашиб турамиз. Болалар сизни эслаб туришади, ҳа, бўлмасам-чи, Хайрулла Ҳакимович. Э, койиманг, тил қурғур айланмаяпти-да сенлашга… Ҳоҳ, ҳоҳ, ҳоҳ, ҳа, ҳа! Ҳазилкашлигингиз қолмабди-я. Тўғри, тўғри, лақабим ўзгаргани йўқ. Э, яшанг-э! Асадми? Асадниям ишлари “беш”. Чойхонага “Газ-24”да келиб-кетади. Жа, улфатижон йигит-да. Зокирни айтмайсизми, қайсидир бошқармага директор бўлибди. Омад келаман деса, ҳеч гап эмас экан-да. Студентларни икки ойга практикага олиб кетувдим, келгунимча шунча ўзгариш-а. Судралиб юрганлардан мен қолдим, холос, Хайрулла Ҳак… А! Нима? Сенлайвер дейсизми? Оббо, сизей. Энди ўрганмаганмиз-да. Хўп, хўп, ҳаракат қиламан. Ўжарсан дейсизми, тўғри, тўғри. Нима десангиз ҳақсиз.\nУлфатимизга қўшилмоқчимисиз? Э, ростданми, қанийди… Болалардан бир суюнчи олардим-а. Ҳа, ҳа, нега қабул қилишмас экан. Бўпти, бўпти, келаси пайшанбада ош бор. Ўзим қўнғироқ қиларман, телефонларини айтиб юборсалар… Мен ҳозир, ҳозир, ҳа, мана топдим. Қоғоз топдим деяпман, қани, айтиб юборинг-чи. Хизмат жойингизга қиламан-да. Соат нечада учрашишимизни, ўша куни қўнғироқ қилиб қўярдим.\nБе-е-е!… Ёпирай, қўйинг-э, ҳазиллашаяпсизми? Қач… қачон? Ҳа, ҳа, газетаними, оз-моз ўқиб тураман. Газетада босишдими? Да, шунақами? Да, да… Тоза пўстагингизни қоқишгандир? Тавба, ҳа, ҳозир замон ўзгариб кетди дўстим…\nНима? Эшитмаяпман, қаттиқроқ гапирсанг-чи! Домда ўтиравериб сиқилиб кетдим? Участка-чи? Н-у… ишонгим келмаяпти. Да… Яхши иш бўлмапти. Менга қара, ҳозир сенга Ваҳобларнинг телефонини бераман — жўрабошимиз ўша, ҳар ҳолда олдидан ўтсанг яхши бўларди…\nХўп, дўстим, хайр энди, менинг озроқ ёзадиган ишим бор эди, лекцияга тайёрланишим керак деяпман! Кенжатойингми? Ҳа, энди кўрамиз, ўйлаб кўрамиз, мактабини битириб олсин-чи… Алло! Алло! Пуф-пуф, эшитмаяпман! Э, дап бўл-э, шунча вақтимни олдинг…


Тўй маросимларини ўтказиш қоидаларини бузган келин-куёвлар қанча жарима тўлаши аниқ бўлди Ўзбекистон янгиликлари\nТўй маросимларини ўтказиш қоидаларини бузган келин-куёвлар қанча жарима тўлаши аниқ бўлди\n25 October 2019, 14:56\nЎзбекистон, Тошкент – Batafsil.uz ЯА. Тўй маросимларини ўтказиш қоидаларини бузган келин-куёв, шунингдек кафе ва ресторанлар қанча миқдорда жарима тўлаши аниқ бўлди. Бу ҳақида Batafsil.uz мухбири хабар бермоқда.\nАдлия вазирлиги томонидан Маъмурий жавогарлик тўғрисидаги Кодексининг туй, оилавий маросимлар, таъзия удумлари ва тадбирларини ўтказиш тартибини бузганлик учун жарима белгилашга оид қисмига ўзгартириш ва қўшимчалар киритиш тўғрисида қонун лойиҳаси жамоат муҳокамасига киритилди.\nКодексни 192-1 “Туй, оилавий маросимлар, таъзия удумлари ва тадбирларини ўтказиш тартибини бузиш” моддаси билан тўлдириш таклиф этилмоқда. Унга мувофиқ, белгиланган қоидаларни бузган шахслар базавий ҳисоблаш миқдори (БҲМ)нинг 10 баробарида жарима тўлашлари лозим бўлади. Маълумот учун: 1 базавий ҳисоблаш бирлиги 223 минг сўм бўлса, 10та бирлик 2.23 миллион сўмни ташкил этади.\nБанкет заллари, ресторан ва кафеларнинг мансабдор шахслари қоидабузарлик учун 30 БҲМ ҳажмида жарима тўлашади. Бир йил давомида такроран ушбу қоидага риоя қилмаганлар эса 50 БҲМ (11.1 миллион сўм) тўлашга мажбурдирлар.\nЭслатиб ўтиш жоизки, Ўзбекистонда тўй, оилавий, юбилей тантаналари, оилавий таъзия удумлари ва тадбирларини ўтказиш Низоми тасдиқланган бўлиб, 2020 йилнинг 1 январидан кучга киради.


Покистон зилзила оқибатида талофат етган жойларда қутқарув ишларини олиб бориш учун Ҳиндистон ëрдамини рад этди.\nБМТ қошидаги озиқ-овқат дастури директори Покистондаги зилзиладан талофат кўрган 500 мингта одам ëрдамга муҳтожлигини эълон қилаëтган бир вақтда¸ Покистон қўшни Ҳиндистондан таклиф қилинган ҳар қандай ëрдамни рад этганлигини айтади.\nЖаҳон озиқ-овқат дастури директори Жеймс Моррисга кўра¸ қутқарув ишлари дунë жамоатчилиги дуч келган энг аянчлиларидан бири. У шунингдек¸ бошпанасиз қолганлар палатка¸ кўрпа¸ тиббий ëрдам ва овқатга муҳтожлигини маълум қилди.\nҲиндистон Покистоннинг Кашмир назорат қилувчи ҳудудига ҳаво транспорти ва қутқарувчиларни жўнатишини таклиф қилди.\nАммо Покистон Ташқи Ишлар Вазири Риëз Аҳмад ушбу таклифга розилигини¸ бироқ улар Ҳиндистон учувчиларисиз берилса¸ қабул қилинишини айтди.\nПокистон Бош Вазири Шавкат Азиз расмий маълумотлар зилзила оқибатида нобуд бўлганлар сони 41мингни¸ жароҳат олганлар эса¸ 67мингга яқинлигини кўрсатаëтганини маълум қилиб¸ ҳали бино тагида кўплаб одамлар жасади қолган бўлишидан хавотир билдирди.\nМинтақадан олинган бошқа бир хабарда¸ Кашмирнинг Ҳиндистонга тегишли Сринагар ҳудуди Ўрта таълим вазири отиб кетилганлиги хабар қилинмоқда.\nПолицияга кўра¸ Ғулом Наби Лон мусулмон жанггарилиги гумон қилинаëтган шахснинг¸ унинг уйига бостириб кириши ва унга қараб ўқ узиши натижасида ҳалок бўлган.\nХавфсизлик ходимларининг ҳам яралангани айтилмоқда.


Ўзбекистон халқ шоири Абдулла Орипов вафотига уч йил тўлди\n14 апрел 2021, Тошкент вақти: 03:53\nЎзбекистон халқ шоири¸ Ўзбекистон қаҳрамони Абдулла Орипов\n5 ноябрь куни Ўзбекистон Халқ шоири Абдулла Орипов вафот этганига роппа-роса уч йил тўлди.\nЎзбекистон гимни муаллифи 5 ноябрь куни эрталаб АҚШнинг Хюстон шаҳрида 75 ёшида вафот этганди.\n"Атрофда руҳан гадо одамлар"\nАбдулла Орипов вафотидан тўрт ой олдин Озодлик мухбири Шуҳрат Бобожон билан суҳбатлашганди.\nСуҳбатда ўзбек шеъриятида Навоийдан кейин энг кўп мутолаа қилинган шоир, деб билинган 75 яшар Абдулла Орипов "ўзбек миллатининг бугунги ҳолидан ўкинаман" деб айтганди.\nАбдулла Орипов ўз вақтида унга хушомад қилган, бугун эса унутган “шогирд”ларидан ëзғирганди.\n"Атрофда руҳан гадо одамлар. Руҳан майиб одамлар. Ожиз одамлар. Қалбан қул одамлар. Пишмаган қовунлар булар. Тафаккур қилмайди улар. Булар мол–мулк изидан, бойлик изидан, амалдор изидан кетади. Навоий ëки Махтумқулини изидан кетмайди. “Пулинг қанча?” деб сўрайди. Энди муҳит шунақа, Машрабни осган элдан мен қадр тилармидим," дея ёзғирганди.\nШоир вафотидан бир йил ўтиб Қарши шаҳрида шоир номида она-тили ва адабиëтга иҳтисослашган интернет ташкил қилинди.\nЎзбекистон президенти Шавкат Мирзиëев "Алишер Навоий номидаги Ўзбекистон Миллий боғи ҳудудида Адиблар хиёбонини барпо этиш тўғрисида" қарорига биноан хиëбонда "миллий адабиётнинг улкан намояндалари" Озод Шарафиддинов¸ Эркин Воҳидов¸ Муҳаммад Юсуфлар қаторида Абдулла Ориповга ҳам ҳайкал ўрнатилди.


Миллий олимпия қўмитасида Ўзбекистон йилқичилик ва от спорти федерациясининг навбатдан ташқари ҳисобот-сайлов Конференцияси бўлиб ўтди\nIV “Ислом бирдамлик ўйинлари”нинг ғолиб ва совриндорлари ҳамда уларни тарбиялаган мураббийлар ўз мукофотларини қабул қилиб олишди\nТақдирлаш маросимини Миллий Олимпия қўмитаси президенти Алишер Султонов табрик сўзи билан очиб берди. Унда “Ўзбекистон олимпиячиларни қўллаб қувватлаш жамоат фонди” томонидан жами 65 нафар спортчи ва 87 нафар мураббийлар бир марталик пул мукофотлари билан тақдирланишди.\nЭртага Жанубий Кореяда Таэквондо WTF бўйича жаҳон чемпионати старт олади\n24-30 июнь кунлари Жанубий Кореянинг Мужу шаҳрида таэквондо WTF бўйича XXIII жаҳон чемпионати бўлиб ўтади. Ушбу нуфузли мусобақада Ўзбекистон терма жамоаси 11 нафар спорчи билан иштирок этади.\nФарходбек Собиров ёшлар ўртасидаги жаҳон чемпионатида олтин медалга сазовор бўлди\nХабар бериб ўтганимиздек, айни кунларда Япония пойтахти Токио шаҳрида оғир атлетика бўйича ёшлар ўртасида жаҳон чемпионати бўлиб ўтмоқда. Мусобақада Ўзбекистон терма жамоасининг уч нафар аъзоси ҳам иштирок этяпти.\nОғир атлетика. Шаҳзод Худойберганов ёшлар ўртасидаги жаҳон чемпионатининг кумуш медаль совриндори\nЯпония пойтахти Токио шаҳрида оғир атлетика бўйича ёшлар ўртасида жаҳон чемпионати бўлиб ўтмоқда. 23 июнга қадар давом этадиган мусобақада Ўзбекистон терма жамоасининг уч нафар аъзоси ҳам иштирок этяпти.\nОсиё сузиш федерацияси Бош директори Таха Ал-Кишри Ўзбекистон Миллий олимпия қўмитасида меҳмон бўлди\nХабаригиз бор, шу йилнинг 6-16 сентябрь кунлари Тошкент шаҳри сув спорт турлари бўйича ёшлар ўртасида Осиё чемпионатига мезбонлик қилади. Ушбу нуфузли мусобақага кўрилаётган тайёргарлик билан танишиш мақсадида пойтахтимизга Осиё сузиш федерацияси Бош директори жаноб Таха Ал-Кишри ташриф буюрди.\nСпорт курашлари бўйича Ўзбекистон терма жамоаси Осиё чемпионатида муваффақиятли иштирок этди\n15-18 июнь кунлари Хитой Тайпейи мамлакатида эркин, юнон-рум ва аёллар кураши бўйича ёшлар ўртасида Осиё чемпионати бўлиб ўтди. Унда Ўзбекистон терма жамоаси ҳам тўлик таркибда иштирок этди.


Тасалли истасангиз, Қуръонни очинг...\n15:30 / 22 февраль 539 pdf Ўқиш режими + -\nТелевизорни ёқсангиз: «Касаллар сони ортиб кетяпти, ҳаммаёққа тарқалиб кетяпти...»\nИнтернетни очасиз: «Ҳамма ўзининг ташвиши, аҳволи, шароитидан барчани олдида шикоят қилаётган бўлади».\nБирор киши билан гаплашсангиз: «Келажакдан хавотирию, ваҳима ва қўрқув ичра кечаётган ҳаётидан сизга ҳикоя қила бошлайди».\nЭнди буларни барини бир четга суриб, Қуръони Каримни очсангиз, у сизга шундай тасалли бера бошлайди:\n– «Аллоҳ танглик-камбағалликдан кейин енгиллик-бойликни ҳам (пайдо) қилур», (Талоқ сураси, 7-оят).\n– «Айтинг: Сизларга у (бало)лардан ҳам, барча ғамлардан ҳам Аллоҳнинг ўзи нажот берур. Сўнгра сизлар яна ширк келтирурсиз!» (Анъом сураси, 64-оят).\n– «Ёки музтар-ночор одам дуо-илтижо қилган вақтида (дуосини) ижобат қиладиган ва (унинг) мушкулини осон қиладиган Зотми?!» (Намл сураси, 62-оят).\n– «Ва осмонда ризқингиз ҳамда сизга ваъда қилинаётган нарсалар (бор)», (Зарият сураси, 22-оят).\nТафаккур қилар эканмиз, қуйидаги оят маъносини янада чуқурроқ ҳис қиламиз: «Огоҳ бўлингизким, Аллоҳни зикр қилиш билан қалблар ором олур», (Раъд сураси, 28-оят).\nObidaxon 22:18 / 22 февраль\nМақола ёзган инсондан Аллоҳ рози бўлсин илоҳим. Бу мақоладан ман жуда жуда хам кўп фойда ва ҳулосалар олдим Аллоҳга ҳамдлар булсин хар берган неъматлари учун шукурлар айтаман . Барчамиздан Аллоҳ рози бўлсин илоҳим\nOysha 16:09 / 22 февраль\n14:00 / 22 февраль 582\nПрезидент Жо Байден Пайғамбаримиз Муҳаммад соллаллоҳу алайҳи васалламдан ҳадис иқтибос келтирди\n17:03 / 22 февраль 1655\n543 08:00 / 24.10.2019\nЖинлар ғайбни билмас\nМазкур жинларнинг ҳақ калимани қандай эшитишлари ҳақида келгуси ҳадиси шарифда батафсил баён қилинади.Ибн Аббос розияллоҳу анҳумодан ривоят қилинади.Менга давоми...\n1909 08:02 / 13.10.2018\n604 15:00 / 14.08.2019\nПес, кал ва кўр қиссаси\nБану Исроилда уч киши ndash пес, кал ва кўр бор эди. Аллоҳ уларни синашни ирода қилиб, бир фариштани юборди. У песнинг олдига бориб, .Орзуинг нима, деган эди, у давоми...\n2321 08:00 / 09.09.2020


“Термитга қарши кураш маркази” ташкил қилинади\nЎзбекистон Вазирлар Маҳкамаси қарорига кўра, бир ой ичида мамлакатда “Термитга қарши кураш маркази” ташкил қилинади.\nВазирлар Маҳкамасининг 2 февралдаги “Термитга қарши кураш ишларини жадаллаштириш ва унинг зарарларини бартараф қилиш тўғрисида”ги қарорига кўра, “Термитга қарши кураш маркази” Ўзбекистон фанлар академияси Зоология институти қошида ташкил қилинади.\nЗоология институти "Энтомология" бўлими мудири, профессор Оловиддин Ҳамроевнинг Озодликка билдиришича, термитлар келтираётган зарар миқдорининг кенглиги боис унга кураш кўламини кенгайтириш учун “Термитга қарши кураш маркази” ташкил қилинмоқда.\n- Олдин фақат институтнинг ўзи термитларга қарши кураш чоралари бўйича, ҳам уларни амалга ошириш бўйича зарур ишларни амалга ошириб келарди. Энди ҳозир бу ишга республика санитария гигиена маркази қошидаги дезинфекция станциялари, республика ўсимликларни ҳимоя қилиш вилоят марказлари жалб қилинган. Чунки ишнинг ҳажми ниҳоятда катта, дейди Ҳамроев.\nБир ой ичида ишга тушиши режалаштирилаётган ушбу марказ турар жойлар учун ажратиладиган ер майдонлари учун назоратни ҳам ўз зиммасига олади.\nПрофессор Ҳамроевга кўра, эндиликда янги иморат қуришдан аввал “Термитга қарши кураш маркази”дан рухсат олиш лозим бўлади.\n- Янги-янги бинолар ëки иморатлар қурилади. Лекин ҳеч ким термитлар территорияда тарқалганми тарқалмаганми буни ҳисобга олмасдан қурилган биноларни қарабсизки, ярим-бир йил ичида янгидан термитлар зарарлай бошлаши кузатилади. Бу ҳолат республикада жуда кўпчилик жойларда учрайди. Шунинг учун шу марказ асосан ўша жойларни бориб кўриб, термитлар тарқалганлигини ҳисобга олиб, ўша жойда то бартараф этилмагунга қадар қурилишга рухсат бермайди, дейди профессор.\nҲукумат қарорига кўра, “Термитга қарши кураш маркази”га Ўзбекистон архитектура ва қурилиш қўмитаси ходимлари ҳам бириктирилган бўлиб, бундан буён уй-жой қурилиши лойиҳаси мазкур марказ томонидан тасдиқланиши шарт бўлади.\n- Битта янгилик, қарорга биз архитекторни ҳам қўшдик. Чунки архитектор иморатлар қуриладиган жойда қурилишнинг схемасини бериши керак. Мана масалан, бирорта вилоятда 20-30та хонадонга жой ажратилиши мумкин. Шунда архитектор келиб, ўша жойнинг шароитини ҳисобга олиб, термитларга қарши барқарор иморатларнинг схемасини ëки ўша асосида қурилишни талаб қилади, дейди профессор Ҳамроев.\nЎзбекистон Фанлар академияси Зоология институти маълумотига кўра, ҳозирда мамлакатдаги 30 мингдан зиёд турар-жой биноси термитдан зарарланган.\nМамлакатнинг деярли барча вилоятларида термитдан зарарланиш қайд қилинган бўлиб, энг кескин вазият Навоий вилоятида экани аниқланган.\nШунингдек, Қорақалпоғистонда 7200 хонадон, Хоразмда 700га яқин объект термитлардан зарарланган.\n2004 йили Хива шаҳрида тўрт ёшли эгизак қизлар Ойша билан Фотима Сафаевалар термит қуртидан зарарланган деворнинг қулаб тушиши оқибатида ҳалок бўлган эди.\nПрофессор Ҳамроевга кўра, шундан кейин термитлар зарари натижасида одамлар орасида қурбонлар кузатилмаган.\nЎзбекистонда термитлар биринчи марта 1875 йили рус олимлари томонидан аниқланган.\nФақат ўтган асрнинг 50-йилларига келибгина термитлар билан шуғулланиш бошланган. Лекин 70-йиллардан бошлаб бу иш яна тўхтаб қолган.\nЎзбекистонлик олимлар 2001 йилдан бошлаб термитга қарши жиддий кураш бошлаган.\n2003 йили АҚШ қишлоқ хўжалиги департаментининг термитга қарши кураш бўйича 291 минг долларлик гаранти ютиб олинган.\n2006 йилдан бошлаб ушбу грантнинг иккинчи босқичига 256 минг доллар ажратилган.


Халқимиз мана шундай қувончли дамларни маҳалла-кўй, дўсту биродарлар билан биргаликда, файзли дастурхон атрофида нишонлашни одат қилган. Шу боис ҳам бундай кунларда армиядан қайтган йигитлар уйидан меҳмон аримайди.\nМуддатли ҳарбий хизматни ўтаб қайтаётган ўғлонларни тантанали кутиб олиш маросимлари мамлакатимизнинг барча ҳудудларида қизғин давом этаяпти. Жумладан, ана шундай тадбирлардан бири Тошкент темир йўл вокзалида бўлиб ўтди. Унда Ўзбекистон Республикаси Мудофаа вазирлиги, давлат ва жамоат ташкилотлари вакиллари ҳамда ота-оналар қатнашди.\nМаросимда Президентимиз раҳнамолигида мустақиллик йилларида мамлакатимиз Қуролли Кучларида амалга оширилаётган кенг кўламли ислоҳотлар ҳамда уларнинг самаралари ҳақида сўз юритилди. Аҳоли, айниқса, ёшларимиз ўртасида ҳарбий хизматнинг обрў-эътибори юксак даражага кўтарилгани таъкидланди.\n— Аскар бўлиш йигитнинг умр йўлидаги энг муҳим босқич ҳисобланади, — дейди Юнусобод туманидан муддатли ҳарбий хизматга чақирилиб, бурчини ўтаб қайтган Иззатилла Шермуҳаммедов. — Бунга мен ҳаётимда гувоҳ бўлдим. Ўтган бир йил давомида фикрларим, дунёқарашим анча кенгайди. Тартиб-интизомга қатъий риоя этишга, вақтни қадрлашга ўргандим. Ҳарбий тайёргарлик машғулотларидан сўнг, имкон қадар китоб мутолаа қилиб, билимимни мустаҳкамлашга интилдим. Мақсадим — Самарқанд олий ҳарбий автомобиль қўмондонлик-муҳандислик билим юртига кириб ўқиш, келгусида юртимиз тинчлиги ва осойишталиги йўлида астойдил хизмат қилиш.\n— Ҳаётимдаги энг катта орзуларимдан бири ушалди, — дейди йигитлик бурчини муваффақиятли ўтаб, резервга бўшатилганлардан яна бири, Яккасарой туманилик Муҳитдин Абдукаримов. — Аскар деган шарафли номга муяссар бўлдим. Муддатли ҳарбий хизмат даврида жуда кўп нарса ўргандим. Нафақат жисмоний, балки маънавий дунёқарашим ҳам ўсди. Ниятим — олий ўқув юртига кириб, тегишли мутахассисликка эга бўлиш. Муддатли ҳарбий хизматни намунали ўтаганим учун ҳарбий қисм қўмондонлиги томонидан бериладиган тавсияномани олдим. Эндиликда тест синовларида белгиланган имтиёздан фойдаланишим мумкин.\nДарҳақиқат, миллий армиямизда ўз бурчини ўтаб қайтган фуқароларнинг кейинги фаолияти ҳам давлатимизнинг доимий эътиборида бўлиб келмоқда. Хусусан, Президентимизнинг 2012 йил 31 майдаги “Ўзбекистон Республикаси Қуролли Кучлари сафида муддатли ҳарбий хизматни ўтаб бўлган фуқароларга имтиёзлар тизимини такомиллаштиришга оид қўшимча чора-тадбирлар тўғрисида”ги қарорига мувофиқ, ҳарбий қисмлар қўмондонлигининг тегишли тавсияномасини олган фуқароларга республика олий ўқув юртларига ўқишга киришда тест синовларида тўплаш мумкин бўлган энг кўп баллнинг 27 фоизи миқдорида қўшимча балл бериш жорий этилган.\nКутиб олиш маросими якунида тадбир иштирокчилари муддатли ҳарбий хизматдан қайтганларнинг барчасига келгуси ишларида омад ёр бўлишини тилашди.\nМазкур рукндаги бошқа мақолалар: « Тасвирий тарғибот\tСоғлом фарзанд камоли »


Ўзбек муҳожирлари яна бир имкондан қуруқ қолмоқда\n25 январ 2021, Тошкент вақти: 21:27\nБундан буён ШҲТ ҳудудидаги 52 та олий таълим даргоҳининг дипломи ташкилотга аъзо давлатлар ҳукуматлари томонидан тан олинади.\nШҲТ доирасида дипломларни тан олиш бўйича қонун лойиҳаси ишланмоқда. Ўзбекистон лойиҳада иштирок этаётгани йўқ.\nШанхай ҳамкорлик ташкилотига аъзо давлатлари ҳудудларида фаолият юритаётган олий ўқув юртларининг дипломларини Россия ҳудудида ҳеч бир экспертиза кўригисиз қабул қилишга қаратилган қонун лойиҳасининг 2011 йил якунига қадар тайёр бўлиши кутилмоқда.\nРоссия Фан ва таълим вазири ўринбосари Игорь Реморенконинг РИА Новости агентлигига айтишича, бу борада мавжуд қонунчиликка ўзгартириш киритилади ва бунга мувофиқ тарзда дипломи сўзсиз тан олинадиган олий ўқув юртларининг рўйхати ҳам ишлаб чиқилади.\n"Ҳукумат даражасида дипломлари Россияда сўзсиз тан олинадиган олий ўқув юртларининг рўйхати ишлаб чиқилади. Ўйлашимча, бу рўйхатга ШҲТ университетлари тармоғига кирган ҳамма ўқув юртлари ва табиийки, Кембриж, Оксфорд, Гарвард, Стэнфорд каби дунёга танилган билим юртлари киради",- дея маълум қилди Игор Реморенко.\nҲозирги тартибга кўра, Россияга келаётган мутахассис дипломига қўшимча равишда Россия Фан ва таълим вазирлигига бир даста ҳужжатни тақдим қилиши керак. Экспертиза гуруҳи унинг дипломи Россиядаги қайси билим юрти даражасига мос келиши ҳақида қарор қабул қилади ва бунга бир неча ойлар кетади.\nБуни эътироф этган Россия Фан ва таълим вазирлиги расмийсига кўра, 2012 йилдан бошлаб ШҲТга аъзо давлатлардан келадиган мутахассилар учун шу муаммо йўқолади.\n"ИнфоШОС" ахборот порталининг бош муҳаррири Татяна Синицина Озодлик билан суҳбатда ҳозирча Ўзбекистон бундан мустаснодир, дея маълум қилди.\n- Илгари собиқ совет даврида Тошкент ва Самарқанддаги қатор олий ўқув юртлари собиқ иттифоқ ҳудудидаги энг нуфузли олий ўқув юртларидан ҳисобланар эди. Шу йилнинг охиригача тайёр бўладиган рўйхатда бу ўқув юртларидан қай бири бўлиши мумкинлигидан аниқ хабарим йўқ. Лекин, вазир ўринбосари тилга олган ШҲТ университетлари тармоғида Ўзбекистон университетлари йўқ,- деди Татяна Синицина.\nСуҳбатдошимиз собиқ Тошкент Давлат университети, Тошкент ва Самарқанддаги тиббиёт, политехника, иқтисодиёт институтларини санаб ўтар экан, уларни ШҲТ доирасида ўтган йили ишга тушган университетлар тармоғидан ўрин олишга ҳақли, деб билишини айтди.\n- Аммо, Ўзбекистон ҳозирча бу лойиҳада иштирок этаётгани йўқ. Ўзбекистон ҳанузгача ўйлаяпти. Бу ҳар бир давлатнинг ўз ҳаққи. Аммо, ҳозир ШҲТ университетлари тармоғига киритилган 52 та университетнинг дипломлари Россияда ва ШҲТга аъзо бошқа давлатларида ҳам тўғридан-тўғри тан олинадиган бўлади,- дейди Татяна Синицина.\nТурли манбалардан олинган маълумотларга кўра, ҳозир Россияда 2 миллиондан 5 миллионга қадар ўзбекистонлик меҳнат муҳожири ишламоқда.\nУлар орасида нафақат олий маълумотли, балки олий тоифали мутахассислар: шифокорлар, ўқитувчилар, инженерлар, технологлар, қишлоқ хўжалиги соҳаси мутахасисслари каби малакали кадрлар бор.\nСиницина ўз касбининг устаси бўлган ўзбекларнинг меҳнати дарҳол кўзга ташланади, дейди биз билан суҳбатда.\n- Мана мен яшайдиган кўп қаватли уйнинг ҳовлисида фаррошлар қирғизистонликлар. Коммунал хизмат кўрсатиш ташкилотларининг том созлаш, газ, электр таъминоти каби соҳаларида ишлаётганлар эса ўзбекистонликлардир. Аслида қўлида дипломи бўлган ўзбекистонлик янада юқори даражадаги ишга лойиқ экани аниқ. Агар дипломлар тан олинадиган бўлса ва тил муаммоси бўлмаса, табиийки, малакали шифокор келиб исталган шифохонага ишга жойлашиши мумкин бўлади,- дейди "ИнфоШОС" ахборот порталининг бош муҳаррири Татяна Синицина.\nМаълумки, ШҲТга аъзо бўлган Ўзбекистон ташкилот доирасидаги кўпгина лойиҳаларда иштирок этмай келмоқда.\nРоссияда тирикчилик излаб энг қора ишларга рози бўлаётган ўзбекистонлик юқори малакали мутахассиларнинг мушкулини осон қилиши мумкин бўлган дипломларнинг тан олинишиги оид лойиҳа Ўзбекистон томонидан қабул қилинмаган навбатдаги қонун лойиҳаси бўлиб қолади, афтидан.\nЛойиҳа иштирок этаётган билим даргоҳлари икки гуруҳга бўлингани айтилмоқда.\nБири ШҲТга аъзо бўлган 6 давлат ҳудудида илм даражаси юқори экани тан олинган ўқув юртлари. Яна бири шу вақтга қадар алоҳида танлов орқали сараланган ва ШҲТ университетлар тармоғига қабул қилинган 52та олий ўқув юртидир.


“Муқаддас макон” машмашалари ёки мактаб товонини ким тўлайди? – Сурхон тонги\nБош саҳифа / Таълим / “Муқаддас макон” машмашалари ёки мактаб товонини ким тўлайди?\nСентябр 18, 2017\tТаълим Изоҳ қолдириш 776 Кўрилди\nТаҳририятимизга Бойсун туманидаги 40-мактаб ўқитувчиси номидан шикоят хати келиб тушди. Унда келтирилган далилларни қайта-қайта ўқиб чиқдик. Лекин ҳали фойдаланишга топширилганига бир йил бўлмасдан, ночор аҳволга келиб қолган мактаб биносини тасаввур ҳам қила олмадик. Халқимизда етти ўлчаб, бир кес, деган нақл бор. Шу нуқтаи назардан шикоят хатини ўрганиш мақсадида вилоятимиздаги энг узоқ ва энг чекка тоғли қишлоқда жойлашган 40-мактаб қайдасан, деб йўлга тушдик.\nМавжуд камчиликларни мактаб ўқитувчилари, ўқувчилари иштирокида кўздан кечирдик. Ўша куни мактаб директори қандайдир иш билан туман марказига кетган экан. Яхшиси, аввало, шикоят хати билан танишинг.\n“Ҳурматли таҳририят ходимлари, 2016 йилда орзуларимиз ушалгандек бўлди. 140 ўқувчига мўлжалланган янги мактаб биноси қурилди. Ҳар бир синфхонада тутатиб печка ёқиш, томдан чакка томишлар, хоналарнинг исимаслиги, деворлардаги ёриқлар, хуллас, барчаси ортда қолди, деб роса қувондик.\nАммо, хурсандчилигимиз узоққа чўзилмади. Зинапояларда, коридорда ётқизилган кафел-брусчаткалар ҳафта ўтмай кўчиб, айрим жойлар чўка бошлади. Деворда узун ёриқлар пайдо бўлди. Олти ой, бир йил ўтиб бўлганда ҳам фаррошлар ёки ўқувчилар эътиборсизлигидан деса бўларди. Ой ўтмай хоналар таъмирталаб бўлди. Мактабнинг олд қисмида уч сотихча майдонда асфальт ётқизишган эди. Ёғингарчиликдан сўнг мактаб ҳовлисига кирган “ЗИЛ” автомашинаси ботиб қолди. Нега ботади, дейсизми? Шоввозлар хом тупроқ устига асфальтни белкуракда сочиб, текислаб кетган экан…\nЭнг ачинарлиси, иситиш тизими ишламади. Кимдир: сув айланмаётир, қувурлар ҳар хил ўлчамда деса, кимдир: бузилган бинолардан чиқариб ташланган эски батареялар бўяб қўйилган деди. Қишни ўқувчилар дийдираб, ер тепиб ўтказа бошлади.\n2016 йил декабрда Бош вазирнинг виртуал қабулхонасига мурожаат қилингандан сўнг текшир-текширлар бошланди. “Ягона буюртмачи хизмати” инжиниринг компанияси, вилоят давлат архитектура-қурилиш назорат инспекцияси, халқ таълими бошқармасидан келишди. “Ягона буюртмачи хизмати”дан келганлар кўрсатилган камчиликларни тўғри, деб топиб, суратга тушириб ҳам олдилар. Пудратчи корхона раҳбари Мухтор Каримовни койиб, роса жеркишди. Қоп-қоп ваъдалар бериб кетавердилар. Энди билсак бу жеркишлар, пўписалар ҳаммаси тил учида экан. Мана, ойлар кетидан ойлар ўтаяпти. Қурувчилардан ҳануз дарак йўқ.\n2017 йил январь ойида вилоят ҳокимининг биринчи ўринбосари А.Абдуқодиров имзоси билан жавоб хати олдик. (01-5/вҳ-х-1301)- сонли ушбу хатни тўлиқ келтираман:\n“Сурхондарё вилоят ҳокимлиги томонидан сизнинг Ўзбекистон Республикаси Бош вазирининг виртуал қабулхонасига янги қурилган 140 ўринли ўқувчига мўлжалланган мактаб қурилишидаги камчиликлар масаласида амалий ёрдам сўраб ёзган мурожаатингиз юзасидан қуйидагилар маълум қилинмоқда.\nМазкур ариза вилоят “Ягона буюртмачи хизмати” инжиниринг компанияси, вилоят давлат архитектура қурилиш назорат инспекцияси, вилоят ХТ бошқармаси, масалага алоқадор ташкилотларнинг тегишли мутахассис ходимлари билан биргаликда жойига чиққан ҳолда батафсил ўрганиб чиқилди. Ўрганиш натижаларига кўра Бойсун тумани 40-сонли мактаб 2016 йили “Инвестиция” дастури асосида қурилиб, фойдаланишга топширилганлиги ва ҳозирги вақтда мактаб биноси, синф хоналари учун етказиб бериш режалаштирилган ўқув партаси ва синф доскалари етказиб берилмаганлиги, б-п.т линолиум қайта таъмирланиши кераклиги, иссиқхона қизимаслиги сабабли тутун чиқиш тешиклар бекилиб қолганлиги, ёрилган чизиқлар пайдо бўлганлиги, жиҳозлар келтириб терилмаганлиги каби камчиликлар аниқланган.\nФойдаланишга топширилган янги мактаб биноси учун етказиб берилиши режалаштирилган 48 комплект парта-стул ва тўрт дона ўқув доскалари 2016 йил 30 ноябрь куни вилоят таълим-таъминот ДУК базасига келтирилган бўлиб, етиб келган жиҳозларни шартнома асосида 45 кун муддат ичида Бойсун тумани 40-сон мактаб биносига етказиб берилиши ҳақида вилоят ХТ бошқармаси томонидан маълум қилинган.\nШунингдек, юқоридаги қайд этилган мактаб қурилишидаги камчиликлар юзасидан далолатнома тузилиб, пудратчи “Муқаддас макон” хусусий корхонаси томонидан 10 кун муддатда тузатилиши тўғрисида кафолат хати олинганини маълум қиламиз.”\nВилоят ҳокимининг биринчи ўринбосари: А.АБДУҚОДИРОВ.\nДоска ва парталар ярим йил ўтиб бўлса ҳам етказилди. Лабаратория хонаси ҳамон жиҳозланмай, қулфлоғлик турибди. Қурувчилар эса ваъдаларини аллақачон эсдан чиқаришган. Юртбошимиз ҳар қадамда куйиб-пишиб сифат ва самарадорлик, интизом, мансабдор шахсларнинг масъулияти ҳақида гапираётган, айниқса, таълим-тарбияга ҳаёт-мамот масаласи сифатида қараётган паллада буни қандай тушунса бўлади? Наҳотки камчиликларни кўриб, суратга тушириб кетган текширувчилар “Муқаддас макон” раҳбари Мухтор Каримов олдида оғиз уятли бўлсалар?! Пудратчиларни-ку тушунса бўлади. Улар имкон қадар қурилиш материалларини тежаб, наридан-бери топшириб, навбатдаги манзилга йўл олишни кўзлайдилар. Вилоят ХТБ дагилар ҳам улардан қолишмайдиганга ўхшайди.\nМана, янги ўқув йили ҳам бошланди. Қиш эшик қоқай деб турибди. Эллик нафар ўқитувчиларнинг-ку суяги қотган. Ўқувчини, айниқса, олам-олам орзулар билан илк бор мактабга қадам қўйган мур- ғаккина келажагимиз эгалари тақдирига бефарқлик жиноят эмасми? Ҳа, Мухтор Каримов бошлиқ “Муқаддас макон” қурувчилари муқаддас даргоҳда ана шундай машмашаларни келтириб чиқарган. Қурувчилар йўл қўйган камчиликлар қачон бартараф этилади.”\nДарҳақиқат, шикоят хатида келтирилган барча далиллар ўз исботини топди. Директор хонасида битта, 10-синф хонасида 3 та, лаборатория хонасида 2 та, ўқитувчилар хонасида 5 та, каридорда 9 та, фаеда 4 та: жами янги мактаб биноси 24 жойидан ±рилган. Мана сизга давлат бюджетидан ажратилган маблағ ҳисобига бун±д этилган мактаб қурилишининг сифати. Агар бино пойдеворидаги тупроқ ишлари рисоладагидек бажарилиб, мустаҳкам қурилганда эди, бугунги ҳолат юз бермасди. Шикоятда кўрсатилганидек, иситиш тизими ишламас экан. Мактаб ҳовлисида ±тқизилган асфальт сифати ҳам талабга жавоб бермайди.\n— Бир йилдан ошибдики, мактаб лабораторияси учун жиҳозлар берилмайди,— дейди ўқитувчи Жўрабек Раҳимов. — Ахир, химия, биология, физика каби аниқ фанлар учун лаборатория муҳимлигини мутахассис бўлмаган киши ҳам яхши билади. Қайта-қайта мурожаат қилганда, ҳеч бир гап эътиборга олинмаяпти.\n— Вилоят давлат архитектура-қурилиш назорат инспекцияси томонидан мутахассислар келиб, эски мактаб биносига болаларни мутлақо ўқитмаслик ва киритмаслик ҳақида хулоса бериб, маъмуриятни қаттиқ огоҳлантирди. — Синф хонаси етишмаслиги туфайли биз эски мактаб биносидан фойдаланишга мажбур бўлаяпмиз. Агар ±мғир мавсуми бошланса, сиз кўрган ±риқлар яна каттариб, бу мактаб ҳам авария ҳолатига келиши, табиий ҳол, — дейди афсус билан ўқитувчи М. Эшқурбонов.\nЭнди дод-бедоднинг фойдаси йўқ. Хатони тузатиш учун эса яна салкам бир мактабга кетадиган маблағ сарф қилиш лозимга ўхшайди… Юқорида келтирилган маълумотлардан ойдай равшанки “Муқаддас макон” МЧЖ нафақат давлатни, мактаб жамоасини, вилоят ҳокимлигини, балки ўзини ҳам алдаганлиги кўриниб турибди. Халқимизда қинғир ишнинг қийиғи қирқ йилдан сўнг чиқади, деган гап бор. Ўйлаймизки, мендан ўтгунча, эгасига етгунча қабилида қилинган иш муаммоси вилоятимиздаги бошқа қурилиш ташкилотлари ходимлари ва раҳбарларига ибрат ва мактаб бўлади.\nБиз эса муаммолар ечими борасида қурилиш ташкилоти ва мутасаддилардан тегишли жавоб кутиб қоламиз.\nОлдинги Ҳақорат ожиз раҳбарнинг қуролими?..


Луқмон Бўрихон (1965) | www.ziyouz.uz\nБош саҳифа Ўзбек насри онлайн антологияси Луқмон Бўрихон (1965)\nРубрика: Луқмон Бўрихон (1965)\nЛуқмон Бўрихон 1965 йил 15 февралда Қашқадарё вилоятининг Ғузор туманидаги Янгиобод қишлоғида туғилган. ТошДУнинг журналистика факултетини тамомлаган (1991). Дастлабки ҳикояси — «Бегимқул катта» (1987). Шундан сўнг ёзувчининг «Ялангоёқ» (1991), «Сирли муаллим» (2006), «Хизр кўрган йигит» (2007) cингари ҳикоя ва қиссалар тўпламлари нашр этилган. «Жазирамадаги одамлар» (2005) романи муаллифи.\nЭрталаб учқунлай бошлаган қор пешин пайти гупиллаб, чинакамига ёға кетди. Учиб-ўйноқлаб ерга, дов-дарахтларга қўнаётган паға-паға қор ҳаш-паш дегунча чор-атрофни ҳарир оқликка буркаб ташлади. Идора деразасидан бу ажиб манзарани кузатиб ўтирган Зариф тобора завқ-шавққа чулғаниб борар, қийқирган кўйи ташқарига отилиб чиққиси, давоми…\nЛуқмон Бўрихон. Овчи қисмати (ҳикоя)\nЧоп этилган 26.10.2018 15.01.2018 МуаллифZiyouz.uz\nОхири, қоя устига тирмашиб чиқиб олдик. Оёқ-қўлимизда мажол қуриганди. Сийрак ўт-ўланлар устига ҳарсиллаб чўзилдик. Бир неча кундан бери жағи-жағига тегмай, ҳайвонот дунёси ҳақидаги ўзининг илмий назариялари билан гаранг қилган ҳамроҳим – пойтахтлик профессорнинг ҳам аллақачон саси ўчганди. У кирчил, кенг давоми…\nЧоп этилган 21.01.2018 05.01.2018 МуаллифZiyouz.uz\nСаҳро сўқмоғида бошин эгиб жим, Бир кимса кетмоқда, билмасман у ким… Абдулла Орипов Биз ҳали Абсал полвонни танимас эдик. Минг тўққиз юз саксон иккинчи йилнинг баҳорида, эрта-индин жаҳон уруши бошланар эмиш деган миш-мишлар хўб авж олган кунларнинг бирида уста Абилнинг давоми…\nЛуқмон Бўрихон. Тумор (ҳикоя)\nЧоп этилган 05.03.2016 МуаллифZiyouz.uz\nНе-не шонли, шавкатли, зафарли ҳарбу зарбларидан кўра никоҳида биргина аёл бўлганлиги боис тарихда ёруғ ном қолдирган салжуқлар султони Селем Иккинчи суронли кунларнинг бирида галдаги жангу жадалга отлана туриб суюкли рафиқаси Дуйгу бегимга қадим момоларидан мерос қолган, айтишларича, сирли бир тарзда давоми…\nКўп қаватли уйлардан бирининг йўлагидан отилиб чиққан Латиф гўё қаён юришини билмагандай бир зум жонсарак туриб қолди. Теварак тун чодрасига бурканган. Баланд-паст симёғочлардаги чироқлар қизғиш-сарғиш ёғдулар сочиб, уйлар атрофини, кўча-кўйни хира ёритади.Латиф қатнов анча сийраклашган йўл ёқаси томон илдам қадамлади. давоми…\nЛуқмон Бўрихон. Тун қаъридаги шуъла (ҳикоя)\nҲалим акага Биз ўтирган поезд ўкириб, пишқириб зим-зиё зулмат қўйнига шиддат билан сингиб борарди. Чароғон, гавжум шаҳару қишлоқлар ҳаш-паш дегунча ортда қолди. Ҳурпайган, ўппайган қир-тепаликлардан иборат кимсасиз яйдоқ дала-дашт бошланди. Темир ғилдиракларнинг “тарақа-туруқ” товуши гоҳ кучайиб, гоҳ сусаяр, вагонлар бамисли давоми…\nНе-не шонли, шавкатли, зафарли ҳарбу зарбларидан кўра никоҳида биргина аёл бўлганлиги боис тарихда ёруғ ном қолдирган салжуқлар султони Селем иккинчи суронли кунларнинг бирида галдаги жангу жадалга отлана туриб суюли рафиқаси Дуйгу бегимга қадим момоларидан мерос қолган , айтишларича, сирли бир давоми…\nЛуқмон Бўрихон. Сут сотувчи бола (ҳикоя)\n— Э-ҳе-е-е, мен келдим! Су-ут, қаймо-оқ! Бу товушдан чўчиб тураман. Ҳар саҳар шундай. Худди қўмондоннинг “уйғо-о-он!” деган ҳайқириғига шай аскардек,мен ҳам сут сотувчи боланинг чорловидан сўнг беихтиёр ўрнимдан сапчиб тураман. — Э-ҳе-ҳе, чиқингла-а-ар! Свежи-ий мо-ло-ко-о! Сут сотувчи боланинг жез жарангидек давоми…\nЛуқмон Бўрихон. Кутилмаган ташвиш (ҳикоя)\nСалим АШУРГА Шерқўзи шошилмай кийиниб, ясан-тусан қилиб бўлган ҳам эдики, туйқус телефон жиринглаб қолди. Ҳасан қўнғироқ қилаётган экан.— Эй, донишманд, — деди у одатдаги ҳазилкашлик билан, — уйингдан чиқдингми? Ё ўтирибсанми лаллайиб?Шерқўзи дўстининг нима демоқчи эканлигини билса-да, ўзини буткул бехабар, давоми…\nЛуқмон Бўрихон. Бир томчи ёш (қисса)\nЛуқмон Бўрихон. Жазирамадаги одамлар (роман)\nЛуқмон Бўрихон. Қидирувдаги қиз (қисса)\nЛуқмон Бўрихон. Синов муддати (ҳикоя)\nЛуқмон Бўрихон. Сирли муаллим (қисса)\nЛуқмон Бўрихон. Чорбоғ қўриқчиси ёхуд Хизр кўрган йигит (қисса)\nЛуқмон Бўрихон. Ялангоёқ (ҳикоя)


«Қурултой»: Ўш воқеалари ортида ким турибди? | МУҲАММАД СОЛИҲ\nПоделиться "«Қурултой»: Ўш воқеалари ортида ким турибди?"\n— Ҳозирги вазиятда ўт қўйиб юборган. Бутун “Черемушки” ҳозир ëняпти. Ўрта ҳисобда 30-40 фоиз уй ëняпти. Ўчиришнинг ҳеч иложи йўқ. Ўт ўчирувчилар йўқ. Лекин булар у ëққа кетиб барибир талончилик ва убийство билан шуғулланишмоқда. Улар нима учун шундай қилишди биз уларга нападение қилмасак? Бундан кейин уларга ….\n— Қирғиз миллатлари. Атрофимиздаги қирғиз миллатлари бир. Иккинчидан¸ бошқа ерлардан машинада ëрдамга келишди. Олдида автоматчиклар. Агар автоматчиклар бўлмаса¸ биз ўзимиз тўхтатсак бўларди. Лекин автоматчиклар борлиги учун уларни тўхтатишнинг иложи йўқ эди. Биринчи қатордагилар бизнинг ëш болаларни отиб ташлади. Ҳозир жуда ҳам кўп талофат. Мана ëнимизда битта келинни ҳам ўлдириб чиқиб кетишди. Уйдаги машина¸ бор нарсаларнинг ҳаммасини талончилик қилиб олиб кетишди.\n— Соат 9 ларда тўртта ўзбек ëшлари билан тўртта қирғиз ëшлари урушиб кетган. Шу баҳона миллий жанжал келиб чиқиб ҳозирги маҳалгача давом этяпти. Шаҳарда ўзбекларга тегишли бўлган мулкларга ўт қўйилди.\nЭнг сўнгги тафсилотларни ҳозир Бишкекдаги студияда ўтириб кузатаëтган Элмуроддан эшитсак. Элмурод¸ қирғиз ҳукумати нуқтаи назарини ҳам айтиб ўтсангиз\n← Ozodlik.org да VIP суҳбат: Илк меҳмон — Муҳаммад Солиҳ Марказий Осиë учун қай бири маъқул: Президентми ëки парламент? →


Университет бошқарувини автоматлаштиришда янги қадам: e-Minbar тизими жорий қилинди\nЯнги 2019-2020 ўқув йили олдидан Низомий номидаги Тошкент давлат педагогика университетида “Университет фаолиятини бошқаришни автоматлаштириш ва янги ўқув йилига тайёргарлик” мавзусида семинар бўлиб ўтди.\nЎқув жараёнига ахборот коммуникация технологияларини кенг жорий этишга бағишланган мазкур йиғилишда Олий ва ўрта махсус таълим вазири И.Мажидов ҳамда Тошкент шаҳридаги олий ўқув муассасаларининг ўқув ва молиявий ишлар бўйича проректорлари иштирок этди.\nСеминар қатнашчилари Низомий номидаги Тошкент давлат педагогика университетида жорий этилган “SMART-университет” лойиҳаси доирасида амалга оширилган ишлар билан таништирилди. Шунингдек, университетнинг маъруза хоналарига ўрнатилган E-minbar тизимининг тақдимоти бўлиб ўтди.\nE-minbar тизимининг ишлаш жараёни ҳамда жорий этилган технологияларнинг таълим сифатини оширишдаги аҳамияти борасида йиғилганларга атрофлича маълумотлар берилди.\nE-minbar – аудиторияни техник бошқариш имкониятини берувчи қурилма бўлиб, унда маърузаларни электрон шаклда кўриш, овозли файлларни тинглаш имконияти мавжуд. Шунингдек, E-minbar орқали маърузачи хонанинг ёритилишини назорат қилиши, электрон доскаларни бошқариши, проектордан фойдаланиши мумкин. Бу имкониятлар таълим жараёнида педагогнинг кам вақт сарфлаган ҳолда тингловчиларга кўпроқ маълумот улашиш имкониятини беради. Университетда мазкур тизим асосида профессор-ўқитувчилар томонидан ўтказиладиган маъруза машғулотларининг марказлашган видео-каталоги шакллантирилади.\nКиритилди: 16:11 29.08.2019. Ўқилди: 832 марта. Фикрлар сони: 0 та.


Илмий-инновацион ишланмаларни тижоратлаштириш бўлими – Karakalpak state university\nKarakalpak state university > Илмий-инновацион ишланмаларни тижоратлаштириш бўлими\nЎзбекистон Республикаси Президентининг 2018 йил 7 майдаги «Иқтисодиёт тармоқлари ва соҳаларига инновацияларни жорий этиш механизмларини такомиллаштириш бўйича қўшимча чора-тадбирлар тўғрисида»ги ПҚ-3698-сонли қарори билан белгиланган вазифаларнинг ижросини таъминлаш мақсадида, шунингдек, Ўзбекистон Республикаси Олий ва ўрта махсус таълим вазирининг 2018 йил 5 июлдаги 594-сонли буйруғига илова сифатида тасдиқланган “Олий таълим муассасасининг илмий-инновацион ишланмаларини тижоратлаштириш бўлими тўғрисида”ги Намунавий низомига асосан университет ректорининг 2018 йил 9 июлдаги 448 Д/1-сонли буйруғи ҳамда Илмий Кенгашининг 2018 йил 14 июлдаги 10а-сон баённомаси билан Бердақ номидаги Қорақалпоқ давлат университети Илмий-инновацион ишланмаларни тижоратлаштириш бўлими тузилди ҳамда университет ҳузурида инновацион жамғарма ташкил этилди.\nУниверситет ректорининг 2018 йил 15 сентябрдаги 442 Н/2-сонли буйруғи билан бўлим бошлиғи лавозимига б.ф.н., доц. Қ.А.Атаназаров, университет ректорининг 2018 йил 13 ноябрдаги 834 Н/2-сонли буйруғи билан бўлимнинг инновация менеджери лавозимига бинолар ва иншоотлар қурилиши таълим йўналишиybyu 3-босқич талабаси С.А.Бекимбетова ишга қабул қилинган.\nУниверситет ректорининг 2019 йил 18 январдаги 43 Н/2-сонли буйруғига кўра бўлим бошлиғи ю.ф.н., доц. К.К.Низаматдинов ҳисобланади.\nБўлим асосий вазифалари ва фаолият йўналишлари:\n бозорни тизимли равишда таҳлил қилиш ва инновацион маҳсулот (иш, хизмат)ларга бўлган талабни ўрганиш, ўзини қоплаш муддатини, рентабеллик ва инновацион маҳсулотларни тижоратлаштириш билан боғлиқ хатарларни баҳолаш;\n юқори тижорат салоҳиятига эга ва амалга оширишга тайёр бўлган, ўзлаштириш учун истиқболли лойиҳаларни танлаб олиш;\n инновацион лойиҳаларни амалга ошириш учун инвесторлар, шериклар ва бошқа манфаатдор шахсларни жалб қилиш;\n янги технологияларни жорий қилиш ва инновацион маҳсулотларни ишлаб чиқариш мақсадида саноат корхоналари билан ўзаро ҳамкорлик қилиш.


Қандай қилиб норезидентдан УФдаги улушни сотиб олиш мумкин\nЎзбекистон корхонасининг УФда чет эл фуқароси-норезидентдан улушни сотиб олишда қандай солиқ оқибатлари юзага келади? Харид қандай расмийлаштирилади? Buxgalter.uz илтимосига биноан саволга «Assistance In Tax» солиқ маслаҳатчилари ташкилоти директори Радмила КАРИМОВА жавоб берди:\nХаридор - жисмоний шахс, сотувчи - юридик шахс\n- Норезидент бўлган юридик шахсларнинг резидент бўлган юридик шахсларнинг УФдаги (УКдаги) улуши (пайлар)ни реализиция қилишдан олинган даромадларига тўлов манбаида солиқ солинади .\nУшбу улуш, акцияларни (бундан фонд биржасида реализация қилинадиган акциялар мустасно), шунингдек СКнинг 351-моддаси 2-қисми 5-бандида кўрсатилган улушлар (пайлар) ва бошқа мол-мулкни сотиб олаётган резидент бўлган жисмоний шахс солиқ агенти деб эътироф этилади . Ушбу битим доирасида жисмоний шахсда қандайдир бошқа солиқ оқибатлари юзага келмайди.\nСолиқ агенти СКнинг 356-моддасида назарда тутилган тартибда солиқни ҳисоблаб чиқаради, ушлаб қолади ва бюджетга ўтказади .\nБунинг учун солиқ агенти (ёки у томондан ваколат берилган шахс) сотиб олинаётган мол-мулкка бўлган мулк ҳуқуқи рўйхатдан ўтказилгунга (расмийлаштирилгунга) қадар:\n1) резидент бўлган юридик шахсдан олинадиган фойда солиғини ҳисоблаб чиқариш учун даромадни аниқлаши;\nУлушни реализация қилишдан олинган даромадлар улушни реализация қилиш суммасининг уни ҳужжатлар билан тасдиқланадиган сотиб олиш қийматидан ошган суммаси сифатида аниқланади.\nУлушни реализация қилувчи норезидент солиқ агентига мол-мулкни сотиб олиш қийматини тасдиқловчи ҳужжатларнинг (улар мавжуд бўлган тақдирда) кўчирма нусхаларини тақдим этиши шарт .\nУлушни сотиб олиш қийматини тасдиқлайдиган ҳужжатлар мавжуд бўлмаганда, солиқ агенти томонидан солиқни ушлаб қолиш уни реализация қилиш қийматидан келиб чиққан ҳолда амалга оширилади .\nБиз бу ҳақда батафсил бу ерда ёзганмиз.\n2) норезидент бўлган юридик шахснинг мол-мулкни реализация қилишдан олинган даромадлари бўйича белгиланган Ҳисоб-китобни тўлдириш Тартибига мувофиқ юридик шахслардан олинадиган фойда солиғи Ҳисоб-китобини тўлдириш.\nҲисоб-китобнинг титул варағидан юридик шахсларнинг шахсий кабинетида 103-код бўйича “Фойда солиғи ҳисоб-китоби (норезидентлар учун)” 103-код, 10306_2-коди бўйича “Мол-мулкни реализация қилишдан олинган, ЮШ фойда солиғи ҳисоб-китоби” электрон шаклда фойдаланиш мумкин.\nУшбу шакл уни ҳам норезидент ёки резидент бўлган жисмоний шахс, ҳам чет эллик юридик шахс томонидан тўлдирилишини назарда тутади.\nРезидент бўлган жисмоний шахс мазкур шаклни тўлдира олиши учун, унга, албатта, унда улуши сотиб олинаётган юридик шахснинг солиқ тўловчининг кабинетига кириш имконияти бўлиши зарур. Ёки юридик шахс шаклни ишончнома асосида жисмоний шахс номидан тўлдириши мумкин.\nҲужжатларнинг тўлиқ тўпламини ҳисоб-китоблар билан бирга титул варағига бириктиринг.\nМазкур Ҳисоб-китобни улуши сотилаётган юридик шахс ҳисобга олинган жойдаги солиқ органига қоғоз шаклида ҳам тақдим этиш мумкин ;\n3) солиқ суммасини солиқ базасидан келиб чиққан ҳолда 20% ставка бўйича ҳисоблаб чиқариш ва ушлаб қолиш .\nсолиқ органи солиқ тўланганлиги фактини тасдиқловчи ҳужжат тақдим этилган санадан эътиборан 1 иш куни ичида солиқ агентига ёки унинг ваколатли шахсига солиқ тўланганлиги тўғрисида маълумотнома беради. Маълумотнома олинган мол-мулкка бўлган мулк ҳуқуқини рўйхатдан ўтказувчи (расмийлаштирувчи) органга тақдим этиш зарур ;\nолинадиган мол-мулкка бўлган мулк ҳуқуқини рўйхатдан ўтказувчи (расмийлаштирувчи) органлар солиқ органининг маълумотномаси тақдим этилган тақдирдагина буни амалга оширади .\nХаридор - жисмоний шахс ва сотувчи - жисмоний шахс\nАгар УФдаги улушни сотувчи норезидент бўлган жисмоний шахс бўлса, бу ҳолда ҳам жисмоний шахс-улушни сотиб олувчи солиқ агенти деб эътироф этилади .\nСКнинг 356-моддасида назарда тутилган тартиб мазкур битимга ҳам татбиқ этилади. Бунда харидор чет эллик жисмоний шахснинг жисмоний шахслар даромадларидан олинадиган солиқ, қатъий белгиланган миқдорда солиқ ва ижтимоий солиқ бўйича солиқ ҳисоботи Шаклларига 4-иловага асосан мол-мулкни реализация қилишдан олинган чет эллик жисмоний шахснинг даромадлари бўйича жисмоний шахслардан олинадиган даромад солиғи Ҳисоб-китобини тўлдиради.\nҲисоб-китобни қандай тўлдириш Чет эл жисмоний шахсининг мол-мулкни реализация қилишдан олинган даромадлари бўйича жисмоний шахслардан олинадиган даромад солиғи\nҳисоб-китобини тўлдириш Тартибида айтилган.\nҚайд этиш жоизки, жисмоний шахснинг шахсий кабинетида ҳам, юридик шахснинг шахсий кабинетида ҳам ушбу шаклдан электрон шаклда фойдаланиш имкоиняти мавжуд эмас. Бинобарин, уни қоғоз шаклида тўлдириш ва норезидент бўлган юридик шахслар учун назарда тутилган изчилликда уни солиқ органига юбориш зарур.\nУстав фондига мол-мулкни киритишга солиқ солинадими;\nНорезидентдан УКдаги улуши харид қилинганда юзага келадиган солиқ оқибатлари;\nМуассисликдан чиқиб кетишда келиб тушган асосий воситалар қандай ҳисобга олинади.\nУлушни норезидентга сотиш: солиқ қандай ҳисоблаб чиқарилади ва тўланади?\nУстав фондидаги улушни норезидентдан сотиб олишда солиқ оқибатлари\nЧет эллик томонидан кўчмас мулкни реализация қилишда солиқ оқибатлари\nМолиявий ижара бўлиб тўлаш асосида сотиб олишдан нимаси билан фарқ қилади


ОТМКда Конституциянинг 27 йиллиги нишонланди Ўзбекистон янгиликлари\nОТМКда Конституциянинг 27 йиллиги нишонланди\nЎзбекистон, Тошкент – Batafsil.uz ЯА. «Металлург» Маданият саройида Олмали тоғ-металлургия комбинати ва Олмалиқ ҳокимияти ҳамкорлигида Ўзбекистон Республикаси Конституцияси қабул қилинганининг 27 йиллиги муносабати билан тантанали тадбир ўтказилди.\nТадбирда очиб бериб, ОТМК бошқаруви раиси Абдулла Хурсанов таъкидлаб ўтдики комбинат, мамлакат ва ҳар-бир фуқаро ҳаёти бевосита Конституцияда белгиланган тайилларга асосланади.\nУнинг айтишича, фаол ривожланиб бораётган Ўзбекистон баробарида комбинат ҳам тараққий этмоқда. Жорий йилда корхона мис ишлаб чиқариш бўйича рекорд кўрсаткичларни қўлга киритди, бошқа маҳсулот турлари бўйича ҳам ишлаб чиқариш ҳажмини оширишга эришилди. Бунинг негизини албатта мамлакат Конституциясида акс эттирилган қонунчилик асослари ташкил этади. Айнан Конституция барча ислохотлар ва давлат барқарорлигининг кафолатини таъминлаб бермоқда.\nШу билан бирга, Абдулла Хурсанов Олмалиқ фуқароларини 22 декабрь куни Олий Мажлис ва маҳаллий кенгашларга бўлиб ўтадиган сайловларда фаол қатнашиб, шу орқали саловв ҳуқуқларини амалга оширишга чақирди.\nКонституция куни муносабати билан Олмалиқ шаҳрининг бир гуруҳ фуқаролари, шу жумладан комбинатнинг 10 нафар илғор ходимларига фахрий ёрлиқ ва қимматбаҳо совғалар топширилди. Тантанали тадбир мусиқий ва рақс жамоалари иштирокидаги концерт дастури билан давом этди.\nОлмалиқда бўлиб ўтаётган барча тантаналарда “Эдельвейс” миллий рақс ансамбли фаол иштирок этиб келмоқда. Ансамбль яқинда таъмирдан чиққан “Металлург” маданият саройида жойлашган бўлиб, унда 4 ёшдан 24 ёшгача бўлган 160 киши иштирок этади.\n“Эдельвейс” миллий рақс ансамбли раҳбари Юлия Колдакованинг айтишича: “Биз учун Маданият саройи - ОТМК комбинати томонидан тўлиқ таъмирлаб берилган ўз уйимиздир. Бу ерда болалар ижоди ҳамда ёшларнинг санъат билан шуғулланиши учун барча шароитлар муҳайё. Ансамблнинг катта ёшдаги таркиби биз учун алоҳида фахр уйғотади. Чунки, бу гуруҳнинг барча иштирокчилари – ОТМК ходимлари ҳисобланади”.\nОТМК Ёшлар иттифоқи раиси Бекзод Салимовнинг таъкидлашича, бугунги кунда комбинатда ёши 30гача бўлган 13 минг ёшлар ишламоқда.\n“ОТМК Ёшлар иттифоқи ёш кадрлар билан ишлашда уларнинг ҳуқуқий маданиятини оширишга асосий эътиборини қаратади. Шу мақсадда прокуратура, ички ишлар идоралари ходимлари билан учрашувлар ўтказилиб, меҳнат фаолияти ва интизом билан боғлиқ масалалар атрофлича кўриб чиқилади. Шу билан бирга ходимларнинг ижтимоий муаммоларини ҳал қилишга кўмаклашамиз”, - деди Бекзод Салимов.\nКонституция кунининг нишонланиши эришилган натижаларни сарҳисоб қилиш ва келажакни режалаштириш учун яна бир имконият беради. Бу борада комбинат олдида катта вазифалар турибди. Ишлаб чиқарилаётган маҳсулот ҳажми ва сифатини ошириш, янги экспорт бозорларига чиқиш - шулар жумласидандир. Абдулла Хурсановнинг фикрича, бу мақсадларга эришиш учун янги марраларни забт этишга қодир бўлган иноқ ва профессионал жамоа мавжуд.


Исмлар сонини ҳисоблашга кетган вақт: 0.010754 сек.\nҚидирув матни бўйича топилган исмлар сони: 43.\nЮвошбой (Yuvoshboy) » ўзбекча » ўғил бола\nбеозор, мўмин-қобил, одобли бола\nЮгурбой (Yugurboy) » ўзбекча » ўғил бола\nэсон-омон бўлиб, югуриб кетсин, яъни ўлмасин, яшасин\nЮгурик (Yugurik) » ўзбекча » ўғил бола\nчаққон, илдам, тез, чопағон бола\nЮзбек (Yuzbek) » ўзбекча » ўғил бола\nбеклар наслига мансуб бола соғ бўлиб юзга кирсин ёки беклар наслидан бўлган юз қабиласига мансуб бола\nЮзбека (Yuzbeka) » ўзбекча » қиз бола\nсоғ улғайиб юзга кирсин ва улуғ мартабали бўлсин\n629 Синоним: Номаълум Ўз вариантингизни киритинг.\nЮзбош (Yuzbosh) » ўзбекча » ўғил бола\nулғайиб юзбоши (маҳалланинг ёки юзта сарбознинг бошлиғи) бўлсин\nЮзжон (Yuzjon) » ўзбекча, форс-тожикча » ўғил бола\n777 Синоним: Номаълум Ўз вариантингизни киритинг.\nЮзлибека (Yuzlibeka) » ўзбекча » қиз бола\nпардали бўлиб туғилган қиз. Солиштиринг: Парда, Пардагул\n627 Синоним: Номаълум Ўз вариантингизни киритинг.\nЮзлик (Yuzlik) » ўзбекча » ўғил бола\n1 2 3 4 5 Кейинги ⇨ Охирига (5)


Балиқчилик: Кичик ҳовузлар билан катта мақсадлар сари | АгроОлам.Uz\nДомой Балиқчилик Балиқчилик: Кичик ҳовузлар билан катта мақсадлар сари\nБалиқчилик: Кичик ҳовузлар билан катта мақсадлар сари\nПрезидентимизнинг 2017 йил 1 майдаги “Балиқчилик тармоғини бошқариш тизимини такомиллаштириш чора-тадбирлари тўғрисида”ги қарори асосида Бухоро вилояти “Бухоробалиқсаноат” масъулияти чекланган жамияти ташкил этилди.\nАйни кунгача жамиятнинг фаолиятини йўлга қўйиш мақсадида “Ипотека банк” вилоят филиалининг 6,4 миллиард сўмлик кредити ва улуши, лойиҳа ташаббускорларининг жами 7 миллиард сўмлик маблағи ҳисобидан 90 гектарлик майдоннинг 70 гектарида сунъий ҳовуз ҳамда унинг ёнида замонавий технологик ускуналар билан жиҳозланган ишлаб чиқариш мажмуаси барпо этилди.\nВилоятда 240 та сунъий ва 14 та табиий усулда балиқ етиштиришга ихтисослашган тадбиркорлик субъектлари фаолият кўрсатади. Улар ихтиёридаги 1 минг 600 гектардан иборат сунъий ҳовуз ва 57,6 минг гектардан ортиқ табиий кўлларда балиқ парваришланмоқда. Жорий йилда мазкур субъектлар томонидан 8,6 минг тонна балиқ етиштириш кўзда тутилган. Улар орасида ташкил этилганига ҳали кўп вақт бўлмаган “Бухоробалиқсаноат” масъулияти чекланган жамияти алоҳида ўрин тутади. Соҳа мутахассислари жамиятнинг балиқ чавоқларини тайёрлашдан тортиб, уни парваришлаш, етиштирилган маҳсулотни саноат усулида қайта ишлаш ва сақлаш жараёнларини ўзида бирлаштирган яхлит тизимни кичик кластерга қиёслашмоқда.\nЖорий йилнинг 16-17 февраль кунлари Президентимиз жойларда амалга оширилаётган ижтимоий-иқтисодий ислоҳотларнинг бориши ва ишлаб чиқилган лойиҳаларнинг амалга оширилиши жараёни билан танишиш мақсадида Бухоро вилоятига ташрифи давомида мазкур балиқчилик хўжалигида бўлиб, бу ердаги ишларни юқори баҳолади.\n– Барча соҳада бўлгани каби балиқчиликда ҳам наслчилик ишларини тўғри йўлга қўйиш муҳим ўрин тутади, – дейди илмий маслаҳатчи Даврон Ниёзов. – Шу боис, ушбу масалага алоҳида эътибор қаратяпмиз. Инкубация цехимизда йилига 60 миллион дона чавоқ етиштирилади. Бу жараёндаги бироз эътиборсизлик ҳам балиқларнинг заифлашувига сабаб бўлиши мумкин. Шунинг учун чавоқлар парвариши, хона ҳарорати мўътадил бўлиши малакали мутахассисларимиз томонидан қатъий назоратга олинган.\nИнкубациядан чиқарилган чавоқлар ёпиқ бинодаги кичик ҳовузларда вазни 1,5-2 граммга етгунча боқилиб, очиқ ҳавза ҳудудидаги ҳар қайсиси 1 гектарлик тўртта ҳовузда босқичма-босқич парваришланади. Уларнинг вазни 35-50 граммга етгач, махсус ҳовузда қишлайди. Баҳорда эса катта сувга қўйиб юборилади.\nЯна бир муҳим жиҳати, мажмуада ёпиқ сув айланма тизими ҳам йўлга қўйилган. Унда қишда интенсив усулда мўл балиқ етиштирилади.\nКорхонада маҳсулотни тозалаш, қисқа муддатга музлатиш ва 200 тонна сиғимга эга совуткичларда узоқ вақт сақлаш учун махсус цехлар ҳам фаолият кўрсатади. Шунингдек, бу ерда балиқни қайта ишлаш, яъни дудлаш технологияси ҳам мавжуд. Хуллас, маҳсулот бозорга музлатилган ва тайёр ҳолида чиқарилади. Инкубациядан чиқарилган 60 миллион чавоқнинг 48 миллиони шартнома асосида турдош хўжаликларга етказиб берилиши корхона учун қўшимча даромад манбаи ҳисобланади.\nАлбатта, сунъий ҳовуз маҳсулдорлиги озуқага ҳар жиҳатдан боғлиқ. Бу масала ечими ҳам пухта ўйланган. Корхона йиллик қуввати 2 минг тоннадан зиёд озуқа ишлаб чиқарадиган замонавий цехга эга. Бу ерда таркиби маккажўхори дони, протеин, турли витамин ва бошқа аралашмалар билан бойитилган озуқалар тайёрланади. Бундан ташқари, овланган балиқларни тозалашда ҳосил бўладиган чиқиндилар қайта ишланиб, улардан иккиламчи емиш тайёрланади.\n– Баҳор балиқчилар учун ҳам масъулиятли давр, – дейди “Бухоробалиқсаноат” масъулияти чекланган жамияти раҳбари Қаюм Саломов. – Кичик ҳовузларда сазан, оқ амур, оқ дўнгпешона, чипор дўнгпешона, Африка лаққаси каби балиқ чавоқларини парвариш қилишни бошлаймиз. Режага кўра, кузда 300 тоннага яқин балиқ овлаймиз. Вьетнамлик ҳамкасбларимиз таклифига биноан жорий йилнинг февраль ойида Ханой шаҳрида бўлдим. Балиқ етиштиришда инновацион технологияларни қўллаган ҳолда катта ютуқларга эришаётган хорижликлар билан ҳамкорлик алоқаларини йўлга қўйишга келишиб олдик. Истиқболда корхонамиз негизида қўшма корхона ташкил этмоқчимиз.\nЎтган йили воҳадаги барча тоифа хўжаликлар томонидан 4250 тонна ёки ҳар бир гектар сувли майдондан 17 килограммдан балиқ овланган. Албатта, бу миқдор аҳолининг балиқ ва балиқ маҳсулотларига бўлган талабини қондириш учун етарли эмас. Шу боис, самарадорликни ошириш учун илмий изланишлар ва амалий саъй-ҳаракатларни изчил давом эттириш лозим.


АҚШ суғурта компаниясини сақлаб қолишга уринмоқда\n24 ноябр 2020, Тошкент вақти: 09:11\nАҚШ ҳукумати жаҳоннинг етакчи “AIG” суғурта компаниясини инқироздан сақлаб қолишга ҳаракат қилмоқда.\nХабарларга кўра, расмий Вашингтон мазкур компанияга 85 миллиард доллар миқдорида фавқулодда қарз ажратиш тўғрисида қарор қабул қилган. АҚШ Марказий банкининг баёнотида айтилишича, компаниянинг 80 фоиз акцияси эндиликда ҳукумат ихтиёрига ўтади.\nАҚШ президенти Жорж Буш бу қарорни олқишлаб, молия бозоридаги вазиятни ижобий томонга ўзгартириш учун қўшимча чора-тадбирлар кўрилаётганини маълум қилди.\nКуни-кеча “AIG” суғурта халқаро компанияси жаҳоннинг йирик банкларидан бири - Lehman Brothers каби синиши мумкинлиги тўғрисида хабарлар пайдо бўлгандан сўнг жаҳон молия бозорида парокандалик юз берганди.\nАҚШ ҳукумати қароридан сўнг Осиё фонд биржаларидаги вазият ижобий томонга ўзгаргани хабар қилинмоқда.\nАйни пайтда Россия фонд биржалари савдоларни вақтинчалик тўхтатишга мажбур бўлди. Савдо бошида қимматбаҳо қоғозлар нархларининг ўсиши кузатилган эди, бироқ куннинг иккинчи ярмига келиб нархлар кескин равишда туша бошлади. Савдолар тўхтатилган пайтда эса Россия фонд биржасининг асосий индекслари 4-6 фоиз камайгани қайд этилди.


1 октябр куни – Халқаро мусиқа куни | Megadunyo.UZ\nАвтор: admin 0 Комментариев концерт, мусиқа, халкаро мусика куни, Хан сулоласи\nМусиқа ҳеч қачон эскирмайди ва инсон бор экан, у ҳам яшайди. Унга бағишланган халқаро кун эса халқларни ўзаро яқинлаштириб, улар ўртасидаги дўстликни ривожлантириш ҳамда мусиқа воситасида турли маданиятларни янада бойитишга хизмат қилади. Ушбу кунда энг яхши санъаткорлар ва бадиий жамоалар иштирокида ранг-баранг консерт дастурлари ўтказилади.\nҚадим замонлардан бери одамлар мусиқа санъатини юксак қадрлаб келишади. Бунга яққол далил сифатида Африкадаги ғорларда аллақачон йўқолиб кетган қабилаларнинг деворга чизган расмларини келтириш мумкин. Уларда қўлида мусиқа асбобини тутган одамлар тасвирланган. Мусиқа улар ҳаётини безаб, уларни қувониш ва хомуш тортишга мажбур қилган. 2000 йилда эса хитойлик археологлар бундан 2 минг йил аввал яшаган ҳукмдор Хан сулоласи даврига мансуб мусиқа асбоблари музейини топишган.\nХалқаро мусиқа кунида дунё маданияти хазинасидан жой олган мусиқалар янграйди, бастакорлар, ижрочилар ва мусиқашунослар иштирокида ижоий кечалар ўтказилиб, маърифий йўналишдаги тематик кўргазмалар ва аксиялар уюштирилади. Бу эса турли ҳамжамиятларга мусиқани санъат сифатида тарқатишга хизмат қилади.


10-турда мухлислар учун суперакция!\nСуперлига учрашувлари тобора қизғин тус олмоқда. Жамоалар ҳар бир ўйинда ғалаба учун астойдил курашишмоқда, бу эса учрашувларни томоша қилиш учун стадионларга ташриф буюраётган мухлисларга ҳам катта завқ бағишлаяпти.\nЎзбекистон футбол ассоциацияси ва Профессионал футбол лигаси раҳбарияти ўйингоҳларга янада кўпроқ футбол мухлисларини жалб қилиш мақсадида бир қатор чора-тадбирларни амалга оширишмоқда.\nСуперлиганинг 10-тури ўзига хос кичик юбилей тур ҳисобланади. Мазкур турда стадионларда ҳақиқий футбол байрами ташкил қилиш, мухлисларга янада кўпроқ қулайликлар яратиш мақсадида бир қатор қизиқарли янгиликлар йўлга қўйиладиган бўлди. Унга кўра,\n10-турда учрашувлар бўлиб ўтадиган 6та стадионнинг ҳар бирида ўйинни томоша қилиш учун келган мухлисларга Суперлига титул ҳомийси PEPSI компанияси томонидан бепул салқин ичимликлар тарқатилади.\nШунингдек, 10-тур баҳслари олдидан ўйингоҳларда эстрадамиз юлдузлари иштирокида қизиқарли шоу-дастурлар намойиш этилади.\nШунингдек, стадионларга оилавий ташриф буюрадиган мухлислар ва жажжи болакайлар учун бир қатор қизиқарли аттракционлар, турли совринли ўйинлар ташкил қилинади. Ўйингоҳларда велосипед ва роликлар ижараси йўлга қўйилиб, баҳс бошлангунга қадар мухлислар улардан фойдаланишлари мумкин бўлади.\nСуперлига учрашувларини томоша қилиш учун стадионларга келган мухлислар шу куни мазза қилиб ҳордиқ чиқаришлари, вақтларини чоғ ўтказиб, қизиқарли курашларга бой чемпионат ўйинларини томоша қилиш имкониятига эга бўлишади.\nЎзбекистон Миллий Олимпия қўмитаси президенти ва Ўзбекистон футбол ассоциацияси биринчи вице-президенти Умид Аҳмаджонов ўзига хос юбилей турда стадионларга ташриф буюрадиган мухлисларни яна бир суперсовға кутаётгани ҳақида айтиб ўтди.\nСуперлиганинг 10-турида стадионларда ҳақиқий футбол байрами ташкил қилинади. Суперлига титул ҳомийси PEPSI компаниясининг совғаларидан ташқари, Ўзбекистон футбол ассоциацияси ҳам мухлисларга ўзига хос суперсовға тақдим қилишга қарор қилди.\nСуперлигада 10-турдан ўрин олган учрашувлар якунига етганидан сўнг 6та стадионнинг ҳар бирида ўзига хос лотерея ташкил қилинади. Лотереяда омади келган икки нафардан мухлисга Iphone 8 смартфони тақдим қилинади.\nФутбол мухлислар учун. Ўйингоҳларга қанча кўп мухлис ташриф буюрса, ўйинлар ҳам шунга яраша шиддатли ва муросасиз кечади”, - деди Умид Аҳмаджонов.\nЭслатиб ўтамиз, 10-турда Наманганнинг “Навбаҳор” клуби Бухорода “Бухоро” меҳмони бўлади.\nДемак, Суперлига учрашувларини томоша қилиш учун стадионларга ташриф буюринг, севимли жамоангизни қўллаб-қувватланг ва суперсовғаларга эга бўлинг!\n5-тур ўйинини Клепиков бошқаради\n25 апрель куни аёллар футболи бўйича мамлакат чемпионатининг 5-тур ўйинлари ўтказилади. Мазкур учрашувларни бошқарадиган ҳакамлар, назоратчилар ва комиссарлар номи эълон қилинди.\nУнга кўра, Тошкентда бўлиб ўтадиган “Пахтакор” – “Навбаҳор” баҳсини пойтахтлик Дмитрий Клепиков бошқарадиган бўлди. Унга қанотларда қаршилик З.Элибоев ва бухоролик К.Середа ёрдам беришади. Захира ҳаками тошкентлик Раҳимбек Каримов. Учрашув назоратчиси Тошкент вилоятилик Аюб Исаев. Ўйин назоратчиси этиб, Ж.Раҳматуллаев тайинланган.\nЭътиборли жиҳати, 25 апрель куни Суперлига 8-тури доирасидаги баҳсда ҳам Наманганнинг “Навбаҳор” клуби айнан “Пахтакор” жамоаси меҳмони бўлади. Бўлажак ўйинларда жамоаларимизга омад ёр бўлишини тилаймиз.\nТошкентдаги ўйинни Шерзод Қосимов бошқаради\nСуперлиганинг навбатдаги 8-тур баҳслари 24, 25 ва 26 апрель кунлари ўтказилади. Мазкур ўйинларни бошқариб борувчи масъуллар номи маълум бўлди. Унга кўра, 8-турнинг марказий учрашуви сифатида тилга олинаётган “Пахтакор” - “Навбаҳор” жамоалари баҳсини пойтахтлик Шерзод Қосимов бошқарадиган бўлди. Унга қанотларда тошкентлик Ҳусниддин Шодмонов ва бухоролик Александр Буров ёрдам беришади. Захира ҳаками пойтахтлик Фаррух Янсупов. Ўйин назоратчиси фарғоналик Султон Зайлобиддинов. Учрашув комиссари Р.Черников.\nЭслатиб ўтамиз, “Пахтакор” – “Навбаҳор” баҳси 25 апрель куни соат 18:30да “Пахтакор” марказий стадионида бўлиб ўтади.\nМазкур ўйинда севимли жамоамизга омад ёр бўлишини тилаб қоламиз.


Германия-Қирғизистон: Қашшоқларга уй қурсанг, қарзингдан кечаман! - oqbura\nГермания Қирғизистоннинг қарийб 15 миллион евро қарзидан кечишга тайёр. Фақат бир шарти бор экан…\nҚирғизистон парламенти депутати Дастан Бекешев ўзининг телеграм каналида 15 май куни берган хабарга кўра, Германия Қирғизистоннинг қарийб 15 миллион евро қарзидан кечишга қарор қилган. Депутат шуни ҳам маълум қиладики, бугун бу ҳақдаги битим лойиҳаси Бекешев аъзо бўлган Бюджет қўмитасида муҳокама қилинади.\n“Эзгу қалблари сабабми, ёки бизнинг қашшоқлигимизни ҳисобга олибми, Германия бизнинг 14 миллион 900 минг евро [давлат] қарзимизни кечишга қарор қилди”, деб ёзади халқ вакили. Унинг айтишича, қарздан кечиш маълум шарт асосида амалга оширилади.\n“Қарздан кечишдан биз қандайдир сабоқ олишимизга ақли етган немислар бу маблағни икки йил давомида кам даромадга эга бўлган қирғизистонликларга ипотека (кредит) қарзларини беришга йўналтиришни сўрашяпти” – дейди Бекешев.\nДастан Бекешевнинг ёзишича, таклиф қилинаётган битимга кўра, Қирғизистон молия вазирлиги ҳар саккиз ойда (уч маротаба) Давлат ипотека компаниясига деярли 5 миллион евродан бериб туради. Ипотека компанияси эса бу маблағни ипотека беришга йўналтириб, ундан олинадиган фоизларни ўзига олади. Ипотека қарзларини бериш Бишкек ва Ўш шаҳри аҳолисидан ташқари барча фуқароларга берилиши кўзда тутилган.\nДепутат бу сахийлиги учун Германияга миннатдорчилик билдирган.\nБу хабар одатдагидай одамлар орасида салбий муҳокамани пайдо қилди. Чунки, аҳоли орасида давлат муассасаларига ишонч жуда кам.\nМасалан, Кристина исмли телеграм фойдаланувчиси “Албатта, вазирлар ва депутатлар қариндошларининг даромади кам бўлиб чиқади. Доимгидай”, деб ёзса, “Ач” номли фойдаланувчи депутатдан қўшимча маълумот бериб туришни сўраган.\n“Дастан, сал кейинроқ битим кучга киргандан сўнг ва пуллар Ипотека компанияси ҳисобига тушгач, фуқаролар учун ўша ипотека қарзини олиш шартларини эълон қила оласизми? Эҳтимол шунда нимадир кўзланган мақсадга етиб борар”, деб ёзади “Ач”.\nҚирғизистоннинг ташқи қарзи 2021 йил охирига келиб, деярли 5 млрд. 150 миллион долларни ташкил қилган. Жорий йилнинг январи охирида бу кўрсаткич $4 млрд 290 млн. долларга тушган. Шу вақтнинг ўзида ўша қарзларни узиш учун давлат 2022 йилда яна 360 миллион 441 минг доллар қарз олишни режалаштирган.\nРасм интернетдан олинди\nҚиморнинг хумори: Қирғизистон яна қиморбозлар ўлкасига айланадими?\nҚирғизистон-Ўзбекистон: Ўшда ўзбек автобуслари қатнайди\nЭллик дона автобус сотиб олиш учун шаҳар мэрияси икки...\nҚиморхоналар очилади. Депутатлар казинога рухсат берувчи қонунни ёқлашди\nШундай қилиб кўп йиллик қизғин тортишувларда қиморхона тарафдорлари енгишди.\nЧегарадаги туннеллар Ўзбекистондан олинган маълумотдан кейин топилган\nЕрости йўлларини топган қирғизистонлик тартиб посбонлари бу ҳақда оғиз...\nЭллик дона автобус сотиб олиш учун шаҳар...\nШундай қилиб кўп йиллик қизғин тортишувларда қиморхона...\nЎзбекистон-Тожикистон: Ҳар душанба куни Душанбадан Тошкентга поезд келади\nҚирғизистон-Ўзбекистон: Маърифат сарчашмасига элтувчи сўқмоқ қайтадан очилди\nҚирғизистон-Ўзбекистон: Туризм тармоғи ривожланишига замин яратилмоқда\nБухоролик келиннинг иши: Судья одамгарчилик қилди


Ўзбекистон соғлиқни сақлаш вазирининг ўринбосари Ли Донг Ук: «Ўзбекистон тиббиёти ривожига ҳисса қўшиш менга фахр бағишлайди» - Халқ сўзи\n11:55 19 Апрель 2019 Жамият\n— Аввало, таъкидлашни истардимки, Ўзбекистон Республикаси ва Корея Республикаси ўртасида самарали ҳамкорлик ўрнатилган. Буни ҳар икки давлат раҳбарларининг мунтазамлик касб этаётган олий даражадаги учрашувлари мисолида ҳам кўриш мумкин. Корея Республикаси Президенти Мун Чжэ Иннинг Ўзбекистон Республикасига давлат ташрифи ҳам дўстона алоқаларнинг янги босқичини бошлаб беришга, уни янада юксалтиришга хизмат қилиши, шубҳасиз.\nБиргина соғлиқни сақлаш соҳасини оладиган бўлсак, айни пайтда Тошкент шаҳрида замонавий тиббиёт ва илм-фаннинг энг сўнгги ютуқлари асосида жадал суръатлардабарпо этилаётган Болалар кўп тармоқли тиббиёт марказини икки томонлама ҳамкорликнинг самараси сифатида баҳолаш мумкин. Ушбу улкан мажмуа 2020 йилда фойдаланишга топширилиши кўзда тутилган. Умумий қиймати 130,58 миллион АҚШ долларини ташкил этадиган мазкур тиббиёт марказини қуриш ва жиҳозлаш билан бир қаторда, марказда ишлайдиган кадрлар малакасини ошириш бўйича ҳам қўшма лойиҳалар амалга ошириляпти. Янги тиббиёт муассасаси 280 ўринга эга бўлиб, клиникада кунига 250 беморни қабул қилиш ва йилига 2 мингга яқин энг мураккаб ва ноёб операцияларни ўтказиш имконияти яратилади. Бундан ташқари, Ўзбекистон Соғлиқни сақлаш вазирлиги ҳамда Корея Республикаси Миллий тиббий суғурта хизмати ўртасида юртимизда мажбурий тиббий суғурта тизимини жорий қилишда ўзаро ҳамкорлик бўйича шартнома имзолангани ҳам диққатга сазовор. Шу билан бирга, Кореянинг кўплаб ташкилотлари, жумладан, “KOICA”, “KOFIH”, “EDCF” жамғармалари билан ҳамкорликда соғлиқни сақлаш соҳасида қиймати 190 миллион АҚШ долларидан зиёд қатор сармоявий ва грант лойиҳалар амалга оширилмоқда.\nҚолаверса, жорий йил 19 апрелда бўлиб ўтадиган Ўзбекистон — Жанубий Корея тараққиёт форуми доирасида Ўзбекистон Республикаси Соғлиқни сақлаш вазирлиги ҳамда Корея Республикаси Соғлиқни сақлаш ва ижтимоий таъминот вазирлиги томонидан тиббиёт соҳасида ҳамкорликни ривожлантириш марказини ташкил этиш ва бошқариш бўйича ўзаро англашув меморандуми ва бошқа қатор ҳужжатлар имзоланиши кутилмоқда. Бу ҳам тиббиёт соҳасидаги ҳамкорликни янги босқичга олиб чиқади, албатта.\n— Ўзбекистонда фаолият бошлаганингизга унча кўп бўлмади. Илк таассуротларингиз билан ўртоқлашсангиз.\n— Ўзбекистон — улкан салоҳиятга эга мамлакат. Бу фикрни бугун дунё жамоатчилиги бот-бот эътироф этмоқда, десам, муболаға бўлмайди. Чиндан ҳам, мустақил тараққиёт йўлидан дадил қадам ташлаётган юртингиз иқтисодиёт, илм-фан, таълим, маданият, спорт, айниқса, тиббиёт соҳасида катта ютуқларга эришмоқда. Бундан етти йил аввал илк бор Ўзбекистонга ташриф буюрганимда халқингизнинг меҳмондўстлиги, самимияти қалбимдан чуқур жой эгаллаганди. Ўшанда Ватанимга қайтиб кетаётиб, яна юртингизга келишни ният қилгандим. Мана, яна Тошкентдаман. Биласизми, илк ташрифимдан кейин орадан кўп вақт ўтмаган бўлса-да, Ўзбекистонда амалга оширилган ислоҳотларни кўриб, тўғриси, ҳайратдаман.\n— Соғлиқни сақлашни жадал ривожлантириш учун нималарга эътибор қаратиш керак, деб ўйлайсиз ва бу борада қандай ишлар олиб бориляпти?\n— Шу ўринда Президент Шавкат Мирзиёевнинг 2018 йил 7 декабрдаги “Ўзбекистон Республикаси соғлиқни сақлаш тизимини тубдан такомиллаштириш бўйича комплекс чора-тадбирлар тўғрисида”ги Фармони билан тасдиқланган 2019 — 2025 йилларда Ўзбекистон Республикаси соғлиқни сақлаш тизимини ривожлантириш концепциясини алоҳида таъкидлаш жоиз. Унда тиббиёт соҳаси ривожи йўлида қилиниши керак бўлган муҳим вазифалар аниқ кўрсатиб ўтилган.\nХалқаро стандартлар ва Жаҳон соғлиқни сақлаш ташкилоти тавсиялари асосида соҳани комплекс ҳуқуқий тартибга солиш, мажбурий тиббий суғуртани жорий этиш, тизимни молиялаштириш ва ташкил этиш, давлат-хусусий шериклик ва тиббий туризмдан фойдаланишнинг энг яхши амалиётларини қўллаш, инвестицияларни жалб этишда қулай шарт-шароитлар яратиш ва рақобат муҳитини яхшилаш ҳамда “Электрон соғлиқни сақлаш” тизимини кенг татбиқ этиш каби йўналишлар шулар жумласидандир.\nУшбу вазифаларнинг барчаси соҳа ривожида бирдек муҳим. Мисол учун, мажбурий суғурта тизимини жорий этиш масаласини олайлик. Уни шунчаки амалга ошириб бўлмайди. Дастлаб, мажбурий суғуртани қандай қилиб одамлар орасига олиб кириш мумкинлигини ишлаб чиқишимиз керак. Аслида бу тизим мамлакатингиз учун янгилик эмас. Аввал ҳам Жаҳон соғлиқни сақлаш ташкилоти томонидан мажбурий суғуртани йўлга қўйиш бўйича маълум ишлар қилинган. Шу боис ишни бошлашдан олдин ЖССТ мутахассисларининг юртингизда олиб борган тадқиқотлари билан танишдик. Уларнинг тавсиялари, ўтказилган ишлар бўйича натижа ва хулосаларини ўрганиб чиқдик. Ҳозир мажбурий суғурта тизимини жорий этиш қайси кўринишда бўлиши кераклиги устида изланяпмиз.\n— Тиббиёт соҳасида аниқ маълумотга эга бўлиш муҳим саналади. “Электрон соғлиқни сақлаш” тизими ўзаро ахборот алмашишнинг замонавий кўриниши бўлиб, ортиқча қоғозбозликларга чек қўяди. Қолаверса, бемор ҳақидаги маълумотлар керак пайтда зарур мутахассисга йўналтирилиши мумкин. Мисол учун, бемор “А” тиббиёт муассасасида тиббий текширувлардан ўтиб, “Б” шифохонасига муолажа учун боради. Бунда “А” тиббиёт муассасаси ходимлари “Б” шифохонасига беморнинг таҳлиллари натижалари ва у ҳақдаги бошқа маълумотларни етказади. Натижада бемор сифатли, тўлиқ тиббий ёрдам олиш имконига эга бўлади. Бундан ташқари, қайта таҳлил топшириш, бир қанча тиббий маълумотномаларни кўтариб юришга ҳожат қолмайди. Аммо электрон маълумотлар базасини ташкил этиш учун дастур ишлаб чиқилиши лозим. Ҳозир шу масала устида ишлаяпмиз.\nЮртингиздаги меҳнат фаолиятим давомида оналар ва болалар саломатлиги ниҳоятда қадрланишини билдим. Соғлом авлодни тарбиялаш давлат сиёсатининг устувор йўналиши этиб белгилангани мамлакатингиз тўғри ривожланиш йўлида эканини англатади. Аҳолига ихтисослаштирилган тиббий хизматни яқинлаштиришга ҳам алоҳида аҳамият берилаётганининг гувоҳи бўлдим. Сўнгги икки йилда ихтисослаштирилган олтита янги тиббиёт маркази фаолият бошлабди. Эътиборли томони, ихтисослаштирилган марказларнинг ушбу филиаллари ҳудудларда мавжуд касалликлар кўлами чуқур таҳлил этилган ҳолда, эҳтиёж юқори бўлган жойларда ташкил қилинаётгани ҳам аҳоли саломатлиги йўлидаги улкан ғамхўрликдир.\nМамлакатингизда мураккаб ва ноёб операциялар ўтказилаётгани ҳам эътиборга молик. Маҳаллий шифокорлар томонидан буйрак ва жигар трансплантацияси каби энг қийин амалиётлар муваффақиятлиўтказилаётганлиги эътиборга молик воқеадир. Билишимча, ихтисослаштирилган тиббиёт марказларида кейинги йилларда даволашнинг 500 дан ортиқ янги ва самарали усуллари қўлланила бошланган. Шунингдек, тиббиёт муассасаларида “Ақлли тиббиёт” технологияларини қўллаш борасидаги саъй-ҳаракатлар ҳам диққатга сазовор.\nФурқат САНАЕВ, «Халқ сўзи» суҳбатлашди.


Мирзиёев қарори билан милиционерларга мусодара қилинган уйлар тарқатилди « Ўзбекистон Халқ Ҳаракати\nМирзиёев қарори билан милиционерларга мусодара қилинган уйлар тарқатилди\n22 October 2017 - 16:39\n“Озодлик” радиосининг хабар беришича, Тошкентда ИИВнинг 150 профилактика инспекторига хизмат уйи ҳамда шахсий машина топширилган. Шу йилнинг сентябрида ҳам 150 милиционерга квартира берилганди. Президент Мирзиёев апрел ойида имзолаган қарор асосида, милиция ходимларига аҳолидан мусодара қилинган квартиралар берилмоқда.\nSputnik нашрининг хабар қилишича, 22 октябр куни Тошкентнинг Амир Темур хиёбонида инспекторларнинг қасамёд маросими бўлиб ўтган.\nЎзбекистон Олий Мажлис Сенати раиси Ниғматулла Йўлдошев, Бош прокурори Ихтиёр Абдуллаев ва Ички ишлар вазири Пўлат Бобожоновлар иштирок этган тадбирда янги инспекторларга хизмат квартираси ва автомобил калити топширилган.\nҚарорда милиционерлар учун мўлжалланган турар-жой фонди, маҳаллий ҳукумат балансида турган, иккиламчи бозордан сотиб олинган ва давлат фойдасига мусодара қилинган хизмат квартираларидан ташкил топиши белгиланган.\nЎзбекистон ИИВ матбуот хизмати эса бу йилнинг охиригача жами 537 милиционерни квартира билан таъминлаш режалаштирилганини билдирган.\nБу Тошкентда ўтказилаётган иккинчи тадбирдир. Биринчи тадбир, шу йилнинг 10 сентябрида бўлиб ўтган ва унда ҳам 150 милиционерга уй ҳамда автомобил берилган.\nТошкентлик мустақил журналист, мусодара қилинган уйлар ҳақида қатор мақолалар муаллифи Алексей Волосевичнинг аниқлашича сўнгги пайтларда ИИВ томонидан, асосан, фоҳишахоналарни аниқлаб, кўпқаватли уйлардаги квартираларни мусодара қилиш ҳоллари кўпайган. Унинг айтишича, милиционерларга ана шундай квартиралар берилмоқда.\nЎзбекистон ИИВ шу йилнинг 20 юлида ўтказган брифинг чоғида Тошкент шаҳар ИИБ бошлиғи муовини Дониёр Тошхўжаев йил бошидан бери шаҳарда 400 та фоҳишахона аниқланиб, “притон”га айлантирилган квартиралар мусодара қилинганини айтган эди.\nМустақил журналист Алексей Волосевиевнинг Озодликка айтишича, Тошкент шаҳар ИИБ бошлиғи муовини Дониёр Тошхўжаев айтган мусодара қилинган квартиралар калити милиционерларга топширилган.\n– Ўзбек ҳуқуқ тартибот органлари милиционерларни квартира билан таъминлаш ҳақидаги президент режасини деярли бажариб бўлишди. Фақат яна 137 та притонни аниқлаб, далилий ашë сифатида мусодара қилишса бўлди, – дея таъкидлаган эди Волосевич.\nЎзбекистон президенти шу йилнинг 10 апрелида “Ички ишлар органларининг фаолияти самарадорлигини тубдан ошириш, жамоат тартибини, фуқаролар ҳуқуқлари, эркинликлари ва қонуний манфаатларини ишончли ҳимоя қилишни таъминлашда уларнинг масъулиятини кучайтириш чора-тадбирлари тўғрисида”ги қарорни имзолаган.\nУшбу қарорга биноан профилактика инспекторлари улар ишлаб турган ҳудудда жойлашган хизмат уйлари билан таъминланиши лозим.\nШу мақсадда 2018 йилнинг охиригача республиканинг барча вилоятларида милиционерлар учун кўпқаватли уйларда жойлашган 1 минг 327та хизмат квартираси ва 3 минг 829та хизмат уйини топшириш режалаштирилган.\nҚарорда хизмат уйларини қуриш, квартираларини эса ҳокимиятлар балансидан ажратиш белгиланган.\nМазкур қарорга биноан берилаётган Ўзбекистонда ишлаб чиқарилган “Матиз” русумидаги автомобилларни эса милиция ходимларининг ўзи олдиндан 15 фоиз, сўнгра ойига 14 фоизлик тўлов билан 10 йиллик имтиёзли кредит асосида сотиб олмоқдалар.


Қадри баланд она тилим – Kamoliddin Behzod nomidagi Milliy rassomlik va dizayn instituti\nҚадри баланд она тилим\nМана, неча кундирки, қалбларимиз ғурур ва ифтихорларга тўлди. Муҳим сиёсий, тарихий жараён содир бўлди. Бирлашган Миллатлар Ташкилоти 75 сессияси. Ушбу нуфузли халқаро ташкилотининг минбарида муҳтарам Президентимизнинг сўзлаган нутқлари таъсиридамиз. Aйниқса, “Ўзбек ва хорижий тиллар” кафедрасининг профессор-ўқитувчилари ўзгача бир эҳтиром туйғусини туймоқдалар. Чунки юртбошимиз мамлакатимизнинг давлат тили ҳисобланган ўзбек тилида нутқ сўзладилар. Тилимизни халқаро минбарга олиб чиқдилар. Бу бизнинг орзуларимиз эди. Орзулар рўёбидан кўнгилларимиз тоғдек кўтарилди.\nШу билан бирга, таклиф сифатида киритган 11 та ташаббуслари халқаро миқиёсда нуфузли ташкилотлар-у давлат арбоблари, нуфузли нашрларнинг диққат марказида турибдики, бу ҳам биз учун фахр. Улар муҳтарам Президентимизнинг Бирлашган Миллатлар Ташкилотининг 72 сессиясида кўтарган масалалари ўз ечимини топганлигига ҳам эътибор қаратишяпти.\nБМТнинг навбатдаги 75-сессиясидаги 11 та ташаббуслари ҳам долзарблиги, муҳимлиги, ҳали ҳеч ким ўйлаб кўрмаган фавқулотдалиги билан ҳам аҳамиятлидир. Муҳтарам Президентимиз пандемия шароитида халқаро ҳамкорликни ривожлантириш долзарблилигига эътибор қаратдилар. Чунки бу таҳликали офат ер юзидаги барча давлатлар ва халқлар ўзаро боғлиқ эканини, ўртамизда мунтазам мулоқот, ишонч ва яқин ҳамкорлик ўта муҳимлигини исботлаб бердилар. Ҳар бир инсоннинг асосий ҳуқуқ ва эркинликлари, саломатликлиги ва фаровонлигини таъминлайдиган адолатли глобал тизимни биргаликда яратиш зарур – дея таъкидладилар. Шу муносабат билан халқаро кодексни ишлаб чиқишни таклиф этдилар.\nМаълумки, ёшлар масаласи ҳар доим Юртбошимизнинг диққат марказида туради. Ёшлар ҳуқуқлари тўғрисидаги Бирлашган Миллатлар Ташкилоти конвенсиясини қабул қилиш бўйича Ўзбекистон ташаббусини қўллаб-қувватлашга чақирдилар.\nAфғонистон – Марказий Осиёнинг ажралмас қисми эканлигига эътибор қаратар эканлар, афғон халқининг дард-у хасратларини тинглайдиган Бирлашган Миллатлар Ташкилоти ҳузурида доимий қўмита ташкил этиш таклифи билан чиқдилар.\nПандемия шароитида қашшоқлик ва камбағалликнинг глобал муаммолари кучайиб бораётгани сир эмас. Шу муносабат билан Бирлашган Миллатлар Ташкилоти Бош Aссамблеяси навбатдаги сессиясининг асосий мавзуларга бағишланган глобал саммит ўтказилишини таклиф этдилар. Шунингдек, Оролбўйи минтақасини экологик инновация ва технологиялар ҳудуди – деб эълон қилиш ҳақида БМТ Бош Aссамблеясининг махсус резолюциясини қабул қилиш таклифини киритдилар. Ушбу муҳим ҳужжат тасдиқланган санани эса халқаро экологик тизимларни ҳимоя қилиш ва тиклаш куни сифатида нишонлаш мақсадга мувофиқ эканлигини ҳам таъкидладилар.\nAйниқса, транспорт, коммуникация алоқаларининг минтақавий марказини ташкил этиш тўғрисидаги таклифлари қадимий Буюк ипак йўлини тиклаш учун ҳамда халқаро иқтисодий алоқаларни ривожлантиришга ҳизмат қилиши билан аҳамиятлидир.\nМуҳтарам Президентимиз томонидан таклиф этилган ташаббусларнинг ҳар бири қизғин кутиб олинганлиги ва эътирофларга сазовор бўлганлиги бизни беҳад фахрлантирди.\n“Ўзбек ва хорижий тиллар” кафедраси мудири\nOktabr 8, 2020 Noyabr 18, 2020 Mrdi_Matbuot_Kotibi\nProfessorlar minbari, Yangiliklar


Эшқобил Шукур. Cўздан сўзнинг фарқи бор (2) - www.ziyouz.uz\nБош саҳифа Илм ва фанАдабиётЭшқобил Шукур. Cўздан сўзнинг фарқи бор (2)\nКундош кунга шерикми?\nКундош. Кундошни баъзилар “кунга шерик”, “кунига шерик” маъносида тушунади. Лекин ҳозир ҳам Сурхондарёда “кунилаш” деган феъл ишлатилади. Укасига кўрсатилаётган эътибордан хафа бўлиб, яқинларининг яхши муносабатини қизғанаётган, укасини кўролмаётган болага нисбатан “Бола укасини кунилаяпти”, дейишади. “Кундош” сўзи айнан шу “кунилаш” сўзи билан алоқадор. “Ўзбек тилининг этимологик луғати”да ҳам “куни” сўзи қадимги туркий тилда “қизған”, “ғайирлик қил” деган маъноларни англатгани айтилган.\n“Урғочи” “уруғ очувчи”ми?\nУрғочи. Бу сўзнинг этимологияси ҳақида “Ўзбек тилининг этимологик луғати”да шундай дейилган: “Бу сифат қадимги туркий тилда мавжуд бўлиб, “ҳосил қил” маъносини англатган “ур” феълига кучайтириш маъносини ифодаловчи “-ға” қўшимчасини ва шахс маъносини билдирувчи “чи” қўшимчасини қўшиб ҳосил қилинган”. Албатта, бу изоҳда “уруғ” сўзининг ҳам туб илдизига ишорани кўриш мумкин. Лекин менинг хаёлимга тўсатдан яна бир фикр келди. Гарчи бу фараз аниқ асосларга эга бўлмаса-да, айтиб ўтишни маъқул топдим. “Урғочи” сўзи “уруғ очувчи” ёки “уруғ очди” деган маънога эга эмасмикан? Ҳар қалай, бу тахминни ҳам ўйлаб кўриш керак.\nБир онани эмган сўзлар\nҲамшира ва ширхўра. Тилимизда, асосан, “шифохонада ишловчи, ўрта тиббий маълумотга эга бўлган ходима, тиббий ҳамшира” маъносини англатадиган “ҳамшира” сўзи форс-тожик тилидаги “бирга“ маъносини англатувчи ”ҳам” олд қўшимчасига “сут” маънисини билдирган “шир” отининг қўшилишидан ҳосил бўлган. Шу асослардан келиб чиқиб “ҳамшира” сўзи “Ўзбек тилининг этимологик луғати”да “бир онани эмган опа-сингиллар” деган мазмунни англатади, деб изоҳланган. Кейинги даврларда бу сўз “сингил” маъносини ифодалаган.\nЖанубий вилоятларимиз шеваларида “ширхўра” деган сўз кўп ишлатилади. Бу сўз ҳам худди “ҳамшира” каби “бир онани эмган”, деган маънони англатади. Лекин бу сўз фақат аёлларгагина эмас, эркакларга нисбатан ҳам ишлатилади.\nКаклик. Товуқсимонлар оиласига мансуб, сайроқи тоғ қуши номини ифодалайдиган “каклик” сўзи асли товушга тақлиддан ҳосил бўлиб, унинг туб илдизи “какилламоқ” феълига бориб тақалади. Эҳтимол, “каклик” “какиллак” бўлгандир. Изоҳли луғатда “каккилламоқ” ва “какирламоқ” сўзлари бир хил асосга эга, деб кўрсатилган. Халқ орасида “каклик какирлайди”, деган ибора бор.\nДакки. Ножўя иш, хатти-ҳаракат учун айтилган танбеҳ тилимизда “дакки” сўзи билан ифодаланади. “Ўзбек тилининг изоҳли луғати”да изоҳланишича, “дакки” сўзи аслида ҳинд тилидан бизнинг тилимизга кириб келган бўлиб, унинг асл шакли “дҳакка” бўлган ва у “зарб”, “туртки”, “изтироб” деган маъноларни англатган.\n“Чакки юрсанг, дакки ейсан” (мақол).\nЧайир. Тилимизда “чайир” сўзи “чиниққан”, “пишиқ” маъноларини англатади. “Ўзбек тилининг этимологик луғати”да изоҳланишича, қадимда саксовуллар оиласига мансуб, панжага ўхшаб ўсадиган ўсимликнинг номи “чайир” бўлган ва шу ёввойи ўсимлик номидан маъно тараққиёти натижасида сифат ўсиб чиққан. Шундан сўнг “чайир” сўзи “ёрилиши қийин ўтин” маъносини англата бошлаган. Кейинроқ бу сўз одамга нисбатан чиниққан, пишиқ маъносида ишлатилган.\nТол туш. Жонли тилимизда ҳозир ҳам қоқ туш пайтини ифодалайдиган “тол туш” бирикмаси қўлланилади. Бу бирикма жуда қадимдан бизда бўлган. Ундаги “тол” сўзи “қоқ ўрта”, “тўлиқ” деган маъноларни англатган. Демак, “тол туш” бирикмаси ёз фаслидаги “туш пайтининг қоқ ўртаси” ёхуд “тўлиқ туш вақти”, деган мазмунни билдирган.\nНефт. Ёнилғи сифатида ишлатиладиган ва бензин, керосин каби маҳсулотлар олинадиган қора ёғсимон суюқ минерал модда тилимизда нефт, деб аталишини яхши биламиз. Бироқ негадир бу сўз тилимизга бошқа тилдан кириб келгандай таассурот қолдиради. Аслида “нефт” сўзи тилимизда қадимдан бўлган туркий сўздир. Алишер Навоийнинг “Хамса”сида “нефт” сўзи бир қанча ўринларда “нафт” шаклида келган:\nБўлуб икки кўзи наззора чоғи,\nНечукким нафтнинг ўтлуғ булоғи.\nНе ўтким оғзидин тортиб забона,\nБўлуб нафти ёрутқондин нишона.\nСанскритчани биладиган ”бахши”\nБахши. Халқ қўшиқлари ва достонларини ёддан куйловчи оқин маъносини англатган “бахши” сўзи аслида тилимизга санскрит тилидан кириб келган. Изоҳли луғатда изоҳланишича, санскрит тилидаги “бҳикшу” сўзи “будда донишманди” деган маънони билдирган. Кейинчалик бу сўз тилимизда “бахши” шаклида шаклланган. Ҳам шаклан, ҳам маънан тўлиқ ўзбек сўзига айланиб бўлган “бахши” сўзининг бошқа тилдан кириб келганлигини бировга айтсангиз ажабланади. Демак, сўзнинг руҳи ҳам, шакли ҳам ўзи ўтган тилга тўлиқ мослашиб кетиши мумкин экан-да. Бу жараён, албатта, шу тил соҳиби бўлган миллатнинг ўша сўзни қандай қабул қилишига боғлиқ.\nДўмбирасиз бахши бўлмас, ёмонсиз яхши бўлмас. (Мақол)\nҒаладон. Стол, жавонларнинг нарса солиб қўйиладиган тортмасини “ғаладон” деб атаймиз. Баъзан пул ёки майда буюмлар сақланадиган қутичани ҳам шу сўз билан ифодалаймиз. Бу сўзнинг қандай пайдо бўлгани жуда қизиқ. Одатда “ғаладон” сўзини тез-тез ишлатамиз-у, лекин унинг туб маъносига эътибор қилмаймиз.\n“Ғаладон” сўзининг туб илдизи аслида “ғалла идиши”, “дон сақланадиган жой” деган маъноларни англатган(“Ўзбек тилининг изоҳли луғати”).\n«Шағал»дан «шакар» қилиб\nШакар. Бу сўзнинг қандай маънони англатишини яхши биламиз. “Шакар” сўзи тилимизда кўчма маъноларда ҳам, рамз маъносида ҳам кўп қўлланади. Бу сўз иштирокида қанча мақоллару ҳикматли сўзлар бор. “Шакар” сўзининг ҳам туб илдизи жуда қизиқ мазмунга эга. Қадимги ҳинд тилида “shakkhara” деган сўз бўлган ва бу сўз дастлаб “шағал”, “қум” деган маънони англатиб, кейинчалик “қанд уни” мазмунини ифодалаган.\nТополмайин юрур ёрнинг ўзини,\nТўтиё қилади шакар сўзини.\n(“Ширин билан Шакар” достонидан.)\nШирин сўз шакардан ширин. (Мақол)\nЎдаға. Бу сўзга халқ оғзаки ижоди намуналарида дуч келамиз. Адабиётшунос Тўра Нафасовнинг таъкидлашича, “ўдаға” сўзи қадимда “бошлиқ”, “сардор” деган маъноларни англатган ва ҳозир ҳам мамлакатимизнинг жанубий ҳудудларида бу сўз шу маънода ишлатилади. Эҳтимол, “ўдағайламоқ” деган феъл ҳам шу сўздан келиб чиққандир. Эҳтимол, “ўдағайлаш” феълининг таркибида “дўғ” (“дўқ”) сўзи ҳам иштирок этаётган бўлиши мумкин. Чунки “ўдағайлаш” маъно жиҳатдан “дўқлаш”га жуда яқин келади.\nАлла, жоним, ўдаға,\nЎзим бўлай садаға. (Халқ қўшиқларидан.)\n«Чигит» ва «чиғириқ»\nЧигит. Бу сўз пахта уруғи маъносини англатишини яхши биламиз. Хўш, “чигит” сўзининг туб илдизи қандай мазмунга эга? “Ўзбек тилининг этимологик луғати”да изоҳланишича, қадимги тилимизда “боғла” маъносини билдирган “чиғ” деган феъл бўлган. Шу феълга “-ит” қўшимчаси қўшилиб, “чигит” сўзи ҳосил қилинган. “Чигит” сўзи “толаларни ўзига боғлаб турувчи” деган маънони англатади. Демак, “чигит” ва “чиғириқ” сўзлари бекорга уйқаш эмас.\nДалда. Тилимизда руҳни кўтарувчи, дадиллик бахш этувчи, маънавий ёрдам маъносида ишлатиладиган “далда” сўзи асли қадимда “шамол ва ёмғирдан ҳимояланган жой” деган маънони англатган экан. Бировга далда бўлаётган одам ҳам уни нимадандир — эҳтимол шамол ё ёмғирдан ё хавфу хатардан ҳимоя қилаётган бўлади. Ҳеч бир сўз ўз-ўзидан пайдо бўлиб қолмаган. Шунинг учун бу сўзнинг “пана бўлмоқ” деган мазмуни ҳам бор. “Далда”нинг туб илдизи “дал” — “елка“ ёхуд “орқа тараф” деган маънога эга бўлган.\nУлов. Кейинги пайтларда бу сўз йўловчи ёки юк ташувчи транспорт воситалари маъносини ҳам англата бошлади. “Ўзбек тилининг этимологик луғати”да изоҳланишича, “улов” сўзи қадимда “миниб юриладиган ҳайвон”, “иш ҳайвони” мазмунини билдирган “улағ”, яъни “улоқ” сўзидан келиб чиққан. Иш ҳайвони маъносини англатган “улоқ” сўзининг “эчки” маъносидаги “улоқ”қа айланиши ғалати. “Улов” сўзининг “улоқ” сўзидан келиб чиққани диққатга молик. Қизиғи шундаки, “улоқ” сўзи кейинги даврларга келиб “эчки” ва “кўпкари” маъноларини англата бошлаган.\nБалиқ. Балиқнинг сув жонивори эканини яхши биламиз. Манбаларнинг таъкидлашича, бу сўзнинг бошқа маънолари ҳам бор. Қадимда девор, ғишт девор билан ўралган қалъа, девор билан ўралган шаҳар ҳам “балиқ” сўзи билан ифодаланган. Масалан, “Бешбалиқ”, “Бойбалиқ” деган жой номлари бор. Тилимизда бу сўзга яқин “балчиқ” деган сўз ҳам бор. Бу сўзларнинг туб илдизи бўлган “бал” сўзи асли “лой” деган маънони англатган. Яна баъзи манбаларда “сув жонивори” мазмунини билдирган “балиқ” сўзи “ярқираш” маъносидаги “балқ” сўзидан келиб чиққан, деган тахминлар ҳам бор. “Балчиқ”даги “бал” “лой” маъносини англатган бўлса, русча “болота”даги “бол” мазмуни бу илдизга яқинмикан, деган тахмин ҳам хаёлга келади. Лекин луғатларда “болота” сўзининг туб илдизи славян тилларида эканлиги таъкидлаб ўтилган.\nҚапчиғай. Юртимизда бу сўз билан аталадиган жой номлари ҳам бор. Мен Қумқўрғонда “Оққапчиғай” деган жой борлигини биламан. Манбаларда айтилишича, бу сўзнинг туб илдизи мўғулча бўлиб, “қапчиғай” асли “дара”, “тоғ йўли”, “тор, ўтиш қийин бўлган жой” каби маъноларни англатади. “Қапчиғай” сўзига асос бўлган “қапчи” сўзи “икки ёндан қисиш” деган маънони англатган.\nҚумғон. Тарихимизда ўчоқда чой қайнатиш учун кўзача шаклида ясалган идиш “қумғон” деб аталган. “Ўзбек тилининг этимологик луғати”да изоҳланишича, “қумғон” сўзи таркибидаги “қум” сўзи “тўлқинлан”, “қайна”, “чайқал” деган мазмунни ифодалаган. У ҳолда “қумғон” сўзига “қимиз” сўзининг нима алоқаси бор, дейишингиз мумкин. Бу сўзлар бир дарахтнинг шохобчаларидай гап. “Қимиз” сўзининг ўзаги ҳам “тўлқинлан”, “қайна”, “чайқал” маъносидаги “қум” сўзидир.\nЁлғонлаб ёлчимаган ялқов\nЁлғон ва ялқов. Ёлғон борки, ялқов бор. Ялқов борки, ёлғон бор. Улар ҳамиша ёнма-ён юради. “Ёлғон” ва “ялқов” сўзлари ҳам битта косадан сув ичишади. Бу сўзларнинг туб илдизи “йал” бўлиб, у “алдов”, “ёлғон”, “алдам-қулдам гаплар” деган мазмунга эга экан. Бироқ “ёлчимоқ” (йалчимоқ) феълининг ўзаги ҳам “йал” бўлиб, бундаги “йал” бошқа маънога эга. “Йалчимоқ”даги “йал” сўзи “дам”, “ором”, “хотиржамлик” деган маъноларни англатади.\nҚопқоқ. Бу сўз идишнинг уст томони, оғзини бекитиб турувчи қисми маъносида маълум. Хўш, бу сўз қандай пайдо бўлган? Қадимги тилимизда дарвоза ва эшик “қопқа”, “қапуғ” сўзлари билан ифодаланган. “Қопқоқ” сўзи ҳам айни шу эшик маъносидаги “қапуғ” сўзидан келиб чиққан. Унинг туб илдизи “қопла”, “ёп” деган маъноларни англатган.\n«Ўзбекистон адабиёти ва санъати» газетасининг 2013 йил 33, 36, 39-сонларидан олинди.\n← Аввалги Аввалги Абдулла Қодирий: Иймоним тазйиқи остида сўзлайман (1988)\nКейинги → Кейинги: Хурсандбек Тўлибоев. Facebook адабиёт(ми?)


Набий соллаллоҳу алайҳи васаллам намозда қандай хушуъ қилганлар? | Azon.uz - Ахборот-таҳлилий портал\nНабий соллаллоҳу алайҳи васаллам намозда қандай хушуъ қилганлар?\n12:00 27.05.2018 1185\nХушуъ қилувчилар имоми Расулуллоҳ соллаллоҳу алайҳи васаллам намозда қай ҳолатда турганларини, у зот ибодатлари қандай бўлганини ўқиб-ўрганиш ҳам инсонни хушуъга ундайди, қалбида ғайрат-шижоат ўтини ёқади.\nМутарриф отасидан ривоят қилади: “Набий соллаллоҳу алайҳи васаллам олдиларига борсам намоз ўқиётган эканлар. Йиғлаганлари учун ичларидан худди қозоннинг биқирлашига ўхшаш овоз эшитиларди” (Насоий, Аҳмад ривоят қилган. Ривоят санади саҳиҳ).\nПайғамбаримиз алайҳиссалом намозни хушуъ билан ўқирдилар. Қироат вақтида қалблари эриб, кўзларидан дув-дув ёш тўкиларди. Лекин у зот овозларини баланд кўтариб йиғламаганлар. Кўзларидан ёш қалқиганда сув биқирлаб қайнашига ўхшаш овоз эшитиларди. Расули акрам баъзида маййитга ачинганларидан, айрим ҳолларда умматларини ўйлаб, гоҳида Аллоҳ таолодан қўрқиб, гоҳида Қуръон эшитиб йиғлаганлар.\nРасулуллоҳ соллаллоҳу алайҳи васаллам намоз нақадар улуғ ибодат эканини яхши билганлар, хушуъ-хузуъ билан намоз ўқишни бошқаларга ўргатганлар. У зот таълимларини олган саҳобалар ичидан намозни қойилмақом ўқийдиган обидлар етишиб чиққан. Уларнинг бу салоҳияти тобеинларга, кейин табаа тобеинларга мерос бўлиб ўтган.\nРивоят қилинишича, Убайд ибн Умайр исмли киши Оиша онамизга: “Бизга Расулуллоҳ соллаллоҳу алайҳи васалламдан кўрганингиз энг ажойиб воқеани айтиб беринг!” деди. Шунда Оиша онамиз бироз сукут сақлаб, кейин: “Тунларнинг бирида у зот: “Эй Оиша, мени холи қолдир. Бу кеча Парвардигоримга ибодат қилмоқчиман!” дедилар. Мен: “Аллоҳга қасамки, сизга яқин бўлгим келади. Сизни хурсанд қиладиган нарсадан мен ҳам қувонаман”, дедим. Шунда у зот таҳорат олиб намоз ўқишни бошладилар. Йиғлайверганларидан қўйнилари жиққа ҳўл бўлиб кетди. У зот ўтиргандилар. Йиғлайверганларидан соқоллари ҳўл бўлди. Кейин яна йиғладилар. Ҳатто кўз ёшлари ерга тўкилди. Сўнг Билол азон айтишга келди. У зот юм-юм йиғлаётганларини кўриб: “Ё Расулуллоҳ, Аллоҳ барча гуноҳларингизни кечириб юборган-ку!..” деди. Шунда Пайғамбар соллаллоҳу алайҳи васаллам: “Шукр қилувчи банда бўлмайми?! Менга бу кеча бир оят тушди. Уни ўқиб тафаккур қилмаган (кимса)нинг ҳолига вой”, деб, “Албатта осмонлар ва ернинг яратилишида...” оятини охиригача тиловат қилдилар”, деб айтди” (Ибн Ҳиббон саҳиҳ санад билан ривоят қилган).\nБу ривоятга кўра, Набий алайҳиссалом тунги намозда “Оли Имрон” сурасининг “Албатта осмонлар ва ернинг яратилишида, кеча ва кундузнинг алмашиниб туришида ақл эгалари учун оят-аломатлар бордир” оятини ўқиб, қаттиқ кўз ёш тўкканлар.\nАвф ибн Молик Ашжаий розияллоҳу анҳудан ривоят қилинади: “Тунларнинг бирида Расулуллоҳ соллаллоҳу алайҳи васаллам билан намозга турдим. У зот “Бақара” сурасини ўқидилар. Раҳмат оятидан ўтсалар, дуо қилардилар, азоб оятидан ўтсалар, паноҳ сўрардилар. Кейин қиёмда турган миқдорда рукуъ қилдилар. Рукуъда: “Субҳаана зил жабарувти вал малакувти вал кибрияи вал азома”, дедилар. Сўнг қиёмда турган миқдорда сажда қилдилар. Саждада ҳам худди шундай (дуо) ўқидилар. Кейин туриб “Оли Имрон”ни қироат қилдилар. Шундан кейин бир сура-бир сурадан ўқидилар” (Абу Довуд, Насоий ривоят қилган. Ривоят санади саҳиҳ).\nРасулуллоҳ соллаллоҳу алайҳи васаллам тунги намозда узун сураларни ўқирдилар, қиёмда, рукуъда, саждада жуда узоқ турардилар, Аллоҳнинг раҳмати зикр этилган оятлардан ўтсалар, дуо-илтижо қилар, азоб ҳақидаги оятларни ўқиганда Аллоҳдан паноҳ сўрардилар.\nМуслим ибн Михроқдан ривоят қилинади: “Мен Оиша розияллоҳу анҳога: “Эй мўминлар онаси! Баъзилар Қуръонни бир кечада икки-уч мартадан хатм қилишяпти”, дедим. Шунда у: “Ўша одамлар Қуръон ўқишибди, аммо уқишмабди. Расулуллоҳ соллаллоҳу алайҳи васаллам кечаси билан ибодат қилиб чиқар, “Бақара”, “Оли Имрон”, “Нисо” сураларини ўқирдилар. Агар башорат берилган оятдан ўтсалар, дуога юзланар, умид қилардилар, (азоб-уқубатдан) қўрқитиладиган оятдан ўтсалар, Аллоҳга дуо қилиб паноҳ сўрардилар”, деди”.\nАбу Салама ибн Абдураҳмондан ривоят қилинишича, у Оиша розияллоҳу анҳодан: “Расулуллоҳ соллаллоҳу алайҳи васалламнинг рамазондаги намозлари қандай эди?” деб сўради. Оиша: “У зот рамазонда ҳам, ундан бошқа вақтда ҳам ўн бир ракатдан оширмасдилар. Тўрт ракат намоз ўқирдилар. Унинг чиройи, узунлиги ҳақида сўрамай қўявер. Кейин яна тўрт ракат ўқирдилар. Унинг ҳам чиройи, узунлиги ҳақида сўрама. Шундан сўнг уч ракат ўқирдилар. Мен: “Эй Аллоҳнинг Расули, ухлашингиздан олдин витр ўқийсизми?”, дедим. У зот: “Эй Оиша, албатта менинг икки кўзим ухлайди, бироқ қалбим ухламайди”, дедилар”, деб айтди (Бухорий, Муслим, Абу Довуд, Термизий, Насоий ривоят қилган).\nУшбу ривоятга кўра:\n1. Пайғамбаримиз соллаллоҳу алайҳи васаллам рамазонда ҳам, бошқа вақтларда ҳам кечаси ўн бир ракат намоз ўқирдилар.\n2. У зотнинг тунги намозлари ниҳоятда чиройли, ўта узун бўлган. Бу ҳақида сўрашга, уни васф этишга ҳожат йўқ. Чунки ибодатлари жуда гўзал, мукаммал экани шундоқ кўриниб турган.\n3. У зот алайҳиссалом уч ракат витр ўқиганлар.\n4. Набий соллаллоҳу алайҳи васаллам кўзлари ухласа ҳам қалблар доим уйғоқ бўлган. Бу хусусият пайғамбарларгагина хосдир.\nАсваддан ривоят қилинади: “Мен Оишадан: “Набий соллаллоҳу алайҳи васаллам уйларида қандай юмушларни бажарардилар?” деб сўрадим. Оиша: “У зот оила аъзолари хизматида бўлар, агар намоз вақти кирса, намозга чиқардилар”, деди” (Бухорий, Термизий, Аҳмад ривоят қилган).\nМуҳаммад соллаллоҳу алайҳи васаллам уй юмушларида завжаларига ёрдамлашардилар. Қачон намоз вақти кирса, намозга чиқардилар. Бу ҳаммамизга ўрнак бўлиши керак. Уй ишларида аёлларга кўмаклашиш, уларнинг кўнглини олиш Пайғамбаримиз суннатларига мувофиқдир.\nОиша розияллоҳу анҳодан ривоят қилинади: “Расулуллоҳ соллаллоҳу алайҳи васаллам биз билан гаплашардилар. Биз ҳам у зот билан суҳбатлашардик. Агар намоз вақти кирса, у зот бизни, биз эса у зотни танимайдигандек туюларди”.\nНамоз мўминнинг асосий вазифасидир. Намоз пайтида ҳар қандай муҳим иш ортга сурилади, ибодатдан сўнг давом эттирилади. Аллоҳ таоло намозни вақтида тўкис адо этадиган киши қалбига хотиржамлик, ишига унум, топганига барака беради.\n“Намозда хушуъ” китобидан